InForma Architectura doo • Projektni biro\nPOZOVI NAS +381 69 22 99 021\nStudio za projektovanje Saznaj kako ti možemo pomoći O NAMA Sva dokumentacija za tvoj projekat na jednom mestu KONTAKTIRAJ NAS\nStudio za projektovanje\nBavimo se izradom i sprovođenjem kompletne projektno-tehničke dokumentacije za izgradnju svih vrsta objekata pomoću BIM tehnologije, za šta posedujemo sve potrebne tehničke kapacitete, licencirane softvere i sertifikovane stručnjake.\nIzrađujemo svu potrebnu dokumentaciju za izgradnju novih objekata, ozakonjenje bespravno izgrađenih objekata i sprovođenje svih potrebnih procedura.\nSaznaj kako ti možemo pomoći\nIzrađujemo svu potrebnu dokumentaciju za ozakonjenje bespravno izgrađenih\nIzrada sve neophodne dokumentacije za objekte različite namene i interijere u kratkom roku.\nSprovođenje dokumentacije za realizaciju građevinskih objekata od analize\nlokacije do uknjižbe.\nU toku građenja objekta ili izvođenja interijera vršimo usluge profesionalnog stručnog nadzora.\nStudio za projektovanje se od 2003. godine bavi izradom kompletne projektno-tehničke dokumentacije pomoću BIM tehnologije, a zahvaljujući saradnji dugoj skoro 20 godina i partnerskom odnosu sa kompanijom hiCAD, distributerom Archicad-a, naša kompanija je jedan od lidera u BIM tehnologiji u regionu.\nVršimo projektovanje jedinstvenih prostornih rešenja prilagođenih tvojim željama i potrebama, uz maksimalno uvažavanje ambijenta i prostora u kome se objekti planiraju. Sarađujući sa nama, dolaziš do života u objektu iz svojih snova.\n20Godina smo lideri u primeni BIM tehnologije\n99Klijenata od analize do uknjižbe.\n2KKlijenata za legalizaciju objekata.\nInforma Architectura doo\nBranka Bajića 9j, 21000 Novi Sad\n+381 69 22 99 021\nInforma Architectura © Copyright 2022. • Neka prava zadržana • Polisa privatnosti • Uslovi korišćenja


Kopaonik biznis forum u maju | Šta Ima\nProgramski odbor Kopaonik biznis foruma donio je odluku da se umesto tradicionalnog martovskog okupljanja, godišnji sastanak o najaktuelnijim ekonomskim, političkim i društvenim temama u zemlji i regionu, održi od 23. do 26. maja 2021, zbog situacije u vezi sa virusom korona. Kako je sinoć saopštio Savez ekonomista Srbije (SES), želja organizatora, a na inicijativu i uz podršku dugogodišnjih partnera, sponzora i učesnika, jeste da i naredne godine Forum bude održan u tradicionalnom formatu.\nIz SES-a poručuju da će organizacija događaja, raspored i struktura panela, kao i broj učesnika na Forumu biti prilagođeni aktuelnoj epidemiološkoj situaciji uz primenu i poštovanje svih zdravstveno bezbjednosnih mjera, kako bi se obezbijedila maksimalna sigurnost gostiju i organizatora. Centralna tema 28. Kopaonik biznis foruma je “Svijet poslije COVID19: Novi izvori rasta u promijenjenim uslovima poslovanja”.\nProgramski odbor uz najavu teme ističe da se svjetska privreda već cijelu deceniju suočava sa izazovima četvrte industrijske revolucije, pritiscima migracionih tokova i opasnostima klimatskih promjena. Dodaju da je preko noći globalna pandemija izazvana korona virusom odnela više od million života, izazvala nezapamćenu ekonomsku krizu i nametnula se kao problem broj jedan.\nI pored toga što će, navode, prema najnovijim procenama gubitak bruto domaćeg proizvoda i radnih mesta biti manji nego što se očekivalo, prije svega zahvaljujući monetarnoj relaksaciji i ogromnom fiskalnom stimulusu, svjetskoj privredi je, ističu, nužno ozbiljno i duboko restrukturiranje. Novi početak je, navodi Programski odbor, veliko resetovanje dominantnog modela proizvodnje i svjetske trgovine kao osnove globalnog ekonomskog oporavka u uslovima četvrte industrijske revolucije.\nDodaju da oporavak mora biti usklađen sa održivim ekološkim sistemima, javnim zdravstvom i obrazovanjem. Međutim, on pretpostavlja znatno viši nivo međunarodne saradnje i punog poštovanja globalnih dogovora u domenu ekologije i klimatskih promena, obezbjeđenja potrebnog nivoa i kvaliteta globalnih javnih dobara, i trajnog održavanja tih rezultata na regionalnom i svjetskom nivou.\nKonkretnije, navodi Programski odbor foruma, ukazuje veliko resetovanje koje zagovara Svjetski ekonomski forum iz Davosa, koje ima tri cilja. Prvi je, usmjeravanje tržišta u pravcu dostizanja ravnopravnijih ishoda za sve učesnike kroz efikasniju koordinaciju poreskih, regulatornih i fiskalnih politika, bolje trgovinske aranžmane i stvaranje uslova za ekonomsku ravnopravnost.\nDrugi, usklađivanje investicija sa zajedničkim ciljevima jednakosti i održivosti. Treći cilj je održavanje inovacija koje donosi četvrta industrijska revolucija u domenu rješavanja pitanja zdravstva, socijalnih izazova i podrške adekvatnoj ponudi javnih dobara.\nEvropljani mogu odahnuti


Dan online - Regioni: Zaposlenje 20 geronto domaćica - 2019-07-12\nRegioni REALIZACIJA PREKOGRANIČNOG PROJEKTA „KVALIFIKOVANA RADNA SNAGA ZA BOLJU BUDUĆNOST“ Zaposlenje 20 geronto domaćica\nBIJELO POLjE – U prostorijama Javne ustanove „Dom starih” Bijelo Polje realizovana je prva monitoring posjeta, povodom projekta „Kvalifikovana radna snaga za bolju budućnost” od strane zajedničkog tehničkog sekretarijata programa Prekogranične saradnje Srbija–Crna Gora, kojoj su prisustvovali predstavnici Ministarstva spoljnih poslova Srbije, Ministarstva evropskih integracija Crne Gore, kao i nosioci projekta (JU Dom starih „Bijelo Polje”) i partneri (Centar za socijalni rad Novi Pazar).\nCilj monitoring posjete je pružanje tehničke pomoći i podrške aplikantima za uspješnu implementaciju projekta.\n– Realizacija projekta „Kvalifikovana radna snaga za bolju budućnost” započela je u junu ove godine. Projekat ima za cilj radno angažovanje 20 geronto domaćica koje će biti posebno obučene za pružanje usluga pomoći u kući, kao i trajno zaposlenje određenog broja nezaposlenih lica sa evidencija Zavoda za zapošljavanje Crne Gore. Na taj način ćemo pozitivno uticati na stanje na lokalnom tržištu rada. Sa ovim aktivnostima nastavljamo u narednom periodu – kazala je koordinaror projekta Prekogranične saradnje Dijana Knežević, zaposlena u JU Dom starih „Bijelo Polje”.M.N.


Home / Kultura&obrazovanje / Biblioteka / U Srebrenici održano muzičko-poetsko veče „Duša riječi i tona“\nVečeras je u prostorijama Narodne biblioteke Srebrenica upriličeno veče klasične muzike i poezije pod nazivom „Duša riječi i tona“.\nVeć nekoliko godina ovaj projekat realizuje Udruženje građana za njegovanje klasične muzike „Koral“ iz Istočnog Sarajeva, a ovo je nastavak saradnje sa Narodnom biliotekom Srebrenica i održavanje koncerata klasične muzike u ovom mjestu.\n„Večeras imate priliku da poslušate neke od ruskih, italijanskih, španskih i srpskih kompozicija, a poeziju će čitati Teodora Košarac“, rekla je Klaudija Krkotić iz Udruženja „Koral“.\nOna kaže da je ovo nastavak saradnje sa bibliotekom u Srebrenici i da je domaća publika veoma naklona ovoj muzici.\nManifestacija „Duša riječi i tona“ je jedinstven način sinergije muzike i poezije koju su posebno dočarali Klaudija Krkotić, sporan, u pratnji Sonje Radojković, klavir, i Dušana Eraka, gitara, a stihove ke čitala Teodora Košarac iz Bratunca.\nUdruženje „Koral“ manifestaciju realizuje u saradnji sa Ministarstvom prosvjete i kulture RS i do sada su održali koncerte u više gradova i opština.


Agro Belgrade – sajam posvećen poljoprivredi – Portal NAŠE SELO\nPosted on January 24, 2022 January 26, 2022 Author Sonja Cvetković\tComment(0)\nSajam Agro Beograd i konferencija održavaju se od 2020. godine. Na prvom održanom sajmu se predstavilo više od 500 domaćih i stranih izlagača iz Srbije, Bosne i Hercegovine, Crne Gore, Hrvatske, Slovenije, Bugarske, Rumunije, zatim Italije, Italije, Ukrajine, Ukrajine, Indije. Osim sajmskog dela, Agro Beograd organizuje i specijalizovane konferencije koje se bave naaktuelnim pitanjima iz poljoprivrede i prehrambene industrije.\nPosetioci Sajma će biti u prilici da vide sadržajnu izložbu savremenih rešenja poljoprivredne tehnike i opreme, kao i prodajne programe drugih kompanija, koje su značajni akteri u poslovnoj proizvodnji.\nMeđunarodni sajamsko-konferencijski događaj Agro Beograd, u čijem fokusu su specijalizovane poljoprivredne proizvodnje voća, vinograda i povrtarstva, održan je od 27. do 29. januara u Beogradu. Kako je ovo najmlađa sajmska manifestacija, kada je održana prvi put 2020. godine, pokazala je veliki potencijal, na prvom mestu brojnim posetama poljoprivrednika iz Srbije.\nProšle godine je izostao sajamski deo manifestacije usled pandemije izazvanog virusom Covid -19, ali je, početkom marta, održana konferencija gde se govorilo o perspektivama izvoznih tržišta voća i povrća , potencijalu jabučastog i koštičavog voća i sadnog materijala u Srbiji , ali i modelima finansiranja agrobiznisa . i naprednim tehnologijama koje se primenjuju u voćarsko-vinogradarskoj proizvodnji. Zbog velike aktuelnosti o ovim temama će i na predstojećem Sajmu govoriti relevantne stručnosti koji će na taj način poljoprivrednim proizvođačima ukazivati na perspektivu razvoja, ali i mogućnosti postojanja borbe koja se može postići.\nNa prvom sajmu Agro Beograd privukli su veliku pažnju posetioca i izložbeni eksponati poljoprivrednih mašina, među kojima su dominirala tehnička rešenja usklađena sa potrebama korisnika. Tako su pod krovom aule Beogradskog sajma prikazani traktori, mašine za obradu zemljišta i negu useva, kao i jedno ime za ubiranje. I na postojećem sajmu, ako se uzmu u obzir kompanije koje su se pojavile na ovoj manifestaciji, sa opravdanjem se može očekivati bogata izložba poljoprivredne tehnike.\nSajam Agro Beograd je mesto gde i kupci i trgovci voćem, povrćem, grozdjem i vinom, mogu da uspostavi kontakte sa proizvođačima iz našeg regiona koji se intenzivno razvija.\nPartneri ove manifestacije, koji su i organizatori i učesnici više događaja koji će biti održani tokom sajma Ministarstva poljoprivrede, šumarstva i vodoprivrede, Sekretarijata za privredu Grada Beograda i Udruge.\nTagged agro belegrade, sajam\nNovosadski sajam najavio izložbu o istorijatu razvoja poljoprivrede\nSporazum o poslovno-tehničkoj saradnji Novosadskog sajma i Muzeja Vojvodine danas su potpisali direktorka Muzeja Vojvodine, mr Tijana Stanković Pešterac i generalni direktor Novosadskog sajma, mr Slobodan Cvetković. Povod je projekat koji će kao edukativno-istorijski sadržaj na Poljoprivrednom sajmu, od 21. do 27. maja, usmeriti pažnju na istoriju agrara u Vojvodini, a posetiocima omogućiti da vide […]\nPrve tri pošiljke iz sektora robe životinjskog porekla iz Srbije otišle su u utorak za Severnu Makedoniju, bez čekanja na graničnim prelazima, čime je u našoj zemlji počela primena Sporazuma o saradnji u veterinarskoj, fitosanitarnoj i oblasti bezbednosti hrane i hrane za životinje, potpisanog 21. decembra u Tirani, u okviru inicijative Otvoreni Balkan. To je […]\nRatarima treba 160.000 tona đubriva, a država im nudi 16.000


Edukacija službenika Gradske opštine Kostolac o prevenciji terorizma i postupcima u slučaju terorizma i drugih vanrednih situacija i događaja – Радио Стил\nEdukacija službenika Gradske opštine Kostolac o prevenciji terorizma i postupcima u slučaju terorizma i drugih vanrednih situacija i događaja\nPosted By: Radio Stil 06/12/2018\nCentar za krizni menadžment i pregovaranje iz Beograda, održao je u četvrtak, 6. decembra edukaciju za zaposlene u Gradskoj opštini Kostolac o prevenciji terorizma i postupcima u slučaju terorizma i drugih vanrednih situacija i događaja.\nPredavanje na temu Postupanje u slučajevima terorizma i drugih vanrednih situacija je održano u sklopu nacionalne strategije za borbu protiv terorizma, koja u svojoj nadležnosti predviđa edukaciju stanovništva i državnih službenika, podizanje bezbednosne kulture i rane identifikacije radikalizma koja dovodi do terorizma.\nOva tema poslednjih godina veoma aktuelna i važna za sve institucije i građane, a naročito za predstavnike lokalne samouprave koji na ovakve događaje treba prvi da reaguju.\nNa samom početku predavanja prisutne je pozdravio predsednik Gradske opštine Kostolac, Serdžo Krstanoski, naglasivši da je cilj edukacije na lokalnom nivou da se bezbednosna kultura, kao imperativ savremenog društva, podigne na viši nivo, kako bi se što brže reagovalo u vanrednim situacijama, a rezultat svega toga je da se posledice svedu na minimum.\nAleksandar Lazarević, ekspert Centra za krizni menadžment i pregovaranje je tom prilikom govorio o postupanju i reagovanju u vanrednim situacijama za zaposlene u organima lokalne samouprave, zatim o vanrednim situacijama i događajima, na nacionalnom i lokalnom nivou i funkcionisanju u takvim uslovima.\nPrema rečima predavača Stefana Nicovića eksperta za terorizam, ovakav vid predavanja doprinosi edukaciji službenika, koji se na taj način upoznaju sa elementima terorizma, njihovom identifikacijom, postupcima, kao i prepoznavanju simptoma, kako bi se na pravi način identifikovali mogući nosioci terorizma u državi Srbiji.\nCentar za krizni menadžment i pregovaranje organizuje obuku po jedinicama lokalne samouprave iz dve oblasti, prva je oko upravljanja vanrednim situacijama i vanrednim događajima na lokalnom nivou (elementarne nepogode i druge nesreće), a druga je iz oblasti terorizma.


Vesti, 18.08.2020, 08:30 AM\nAmeričko Ministarstvo pravde prekinulo je kampanje tri velike terorističke organizacije - brigade Al Kasam, vojnog krila Hamasa, Al Kaide i ISIS-a, preko kojih su prikupljana sredstva za finansiranje njihovih akcija. Ovo je najveća zaplena kriptovalute koju je izvela američka vlada u vezi sa terorizmom.\nSve tri kampanje finansiranja terorista oslanjale su se na sofisticirane alate, a cilj je bio prikupljanje donacija u kriptovaluti od sledbenika iz celog sveta. Ovo pokazuje kako su različite terorističke grupe na sličan način prilagodile finansiranje svojih aktivnosti modernim tehnologijama i sajber-dobu. Svaka grupa koristila je kriptovalute i društvene mreže da bi privukla pažnju i prikupila sredstva za svoje delovanje.\nBrigada Al Kasam je početkom prošle godine na svojoj stranici na društvenoj mreži zatražila bitkoin donacije za finansiranje svojih operacija. Taj isti zahtev pojavio se i na oficijalnim veb sajtovima organizacije alqassam.net, alqassam.ps i qassam.ps. Brigada se hvalila da je donacije nemoguće pratiti, a da bi podstakla uplate ponudila je generisanje jedinstvene Bitcoin adrese za svakog donatora. Međutim, američke vlasti uspele su da preuzmu 150 računa ove organizacije koji su korišćeni za pranje novca. Takođe, uz sudske naloge, izvršen je pretres svih donatora organizacije koji su bili u SAD.\nPrema saopštenju za medije ministarstva pravde, oni su zatražili „sudsko odobrenje“ za tajno preuzimanje kontrole nad veb sajtom ove terorističke organizacije. Zatim su nastavili da traže donacije od sledbenika brigade koji su verovali da daju novac organizaciji, ali je sav novac umesto toga otišao u ruke američke vlade.\nAl Kasam brigada preuzela je odgovornost za nekoliko sajber-napada protiv Izraela, uključujući hakovanje satelitske komunikacije televizijske stanice Izraelski kanal 10. Grupa je iskoristila ovaj napad da u prenosu objavi slike Palestinaca ranjenih u izraelskim vazdušnim napadima na pojas Gaze 2014. Takođe, ista grupa je optužena i za DDoS napade na više američkih banaka.\nTeroristička grupa Al Kaida sa sedištem u Siriji upravljala je „mrežom za pranje novca preko Telegram kanala“. U nekim slučajevima, teroristi su se predstavljali kao humanitarne organizacije, iako su otvoreno tražili bitkoin donacije za finansiranje terorističkih akcija.\nMurat Cakar, koji je upravljao nekim hakerskim operacijama ISIS-a, prikupljao je sredstva za organizaciju prodajući lažne maske i drugu zaštitnu opremu preko FaceMaskCenter.com. Na veb sajtu koji je vodio, tvrdilo se da je reč o N95 maskama odobrenim od strane FDA. Administratori sajta tvrdili su da imaju gotovo neograničeno snabdevanje maskama, uprkos tome što je u tom trenuku bila nestašica ove opreme. Nuđena je isporuka zaštitne opreme širom sveta, a jedan od kupaca bio je i kupac iz Sjedinjenih Država koji je želeo da kupi N95 maske i drugu zaštitnu opremu za bolnice, staračke domove i vatrogasne službe.\nAmeričke vlasti zaplenile su veb sajt i 4 stranice na društvenim mrežama koje je vodio Murat Cakar.\nUkupno je u ovim operacijama zaplenjeno 300 računa kriptovalute, 4 veb sajta i 4 Facebook stranice i milioni dolara.\nMože se očekivati da će donatori koji se nalaze u Sjedinjenim Državama i drugim zemljama koje su partneri SAD uskoro biti optuženi.


SEEbiz.eu / HR / Brnabić Keqiangu: Želimo strateške partnere za RTB Bor i Ikarbus\nAna Brnabić Li Keqiang RTB Bor Ikarbus pruga Beograd-Budimpešta Železara Smederevo HeSteel\nDatum objave: 07.07.2018. - 07:29:04\nBrnabić i Keqiang sastali su se uoči Samita Kine i 16 zemalja centralne i istočne Evrope, koji se sutra održava u Sofiji, saopštila je Vlada Srbije.\nPremijerka je rekla da je za Srbiju važno učešće u kineskoj globalnoj inicijativi "Pojas i put", čiji je integralni deo saradnja Kine i zemalja centralne i istočne Evrope, i poručila da će Srbija nastaviti kontinuitet politike prijateljstva.\nBrnabić je rekla da je Srbija posebno ponosna na trilateralni projekat modernizacije železničke pruge Beograd – Budimpešta, koji zajednički realizuju Srbija, Mađarska i Kina i koji je prvi prekogranični projekat u okviru ovog mehanizma saradnje.\nPremijerka je zahvalila kineskom premijeru na podršci Kine po pitanju Kosova, posebno unutar UN i drugih međunarodnih organizacija.\nSamit Kine i 16 zemalja centralne i istočne Evrope održaće se sutra u Sofiji, a glavne teme biće produbljivanje saradnje zemalja inicijative 16%2B1 za održivi napredak.\nOčekuje se potpisivanje Memoranduma o razumevanju o zajedničkom formulisanju plana bilateralne saradnje Kine i Srbije u okviru inicijative "Pojas i put", Memoranduma o razumevanju o zajedničkoj podršci izgradnje Industrijskog parka za voće i povrće i Komercijalnog ugovora o modernizaciji i rekontrukciji mađarsko-srpske železničke veze na teritoriji Srbije na deonici Novi Sad- Subotica- državna granica (Kelebija).


Kako sertifikovati organske samonikle plodove - Organska poljoprivreda\nNe postoji period konverzije, a od nadležnih treba obezbedi potvrdu da područje koje se sertifikuje u poslednje tri godine nije bilo tretirano nedozvoljenim preparatima.\nOrganska sertifikacija samoniklih vrsta podleže strogim pravilima i kriterijumima sa kojima se definiše način kontrole i sertifikacije. Svetski tržišni trendovi govore da je u kontinuiranom porastu u poslednjih nekoliko godina potražnja samoniklih plodova, a organska sertifikacija omogućava veliku prednost pri njihovom plasmanu. Kao način za stvaranje dodate vrednosti samoniklih vrsta i proizvoda dobijenih od njih i, svakako, plasiranje po višim cenama, može da se iskoristi organska sertifikacija bez razlike da li je reč o sirovini ili o prerađevini koje se koriste u prehrambenoj, kozmetičkoj ili farmaceutskoj industriji.\nJedan od glavnih principa organskog sertifikovanja samoniklih vrsta je obaveza za uvođenje održivog iskorišćavanja, odnosno sakupljanja samoniklih vrsta, tj. iskorišćavanje a da pri tom ne bude ugrožen opstanak vrste na teritoriji na kojoj se sakuplja.\nOrgansko sertifikovanje samoniklih vrsta ne ostavlja mogućnost za preveliku eksploataciju i uništavanje vrste u oblasti gde se sakuplja, što je svakako jedan od argumenata za plasiranje po višoj ceni na tržištima koja imaju razvijenu ekološku svest.\nSertifikat za sakupljanje samoniklih vrsta sa organskim poreklom može da dobije pravno lice. Sertifikat se dobija za vrste koje će se sakupljati, a zastupljene su u određenoj oblasti, na primer, deo šumske oblasti, pa sve do celog nacionalnog parka.\nZa razliku od drugih organskih sertifikata, organski sertifikati dobijeni za samonikle biljke ne podležu periodu konverzije. Po dobijanju saglasnosti i izvršenoj kontroli i sertifikaciji koju obavlja kontrolno telo, samonikle biljke sakupljene u sertifikovanoj oblasti dobijaju predznak „organski proizvodi“.\nPostupak za dobijanje sertifikata delimično se razlikuje od onog kod poljoprivredne proizivodnje u pogledu potrebnih dokumenata i uslova koji treba da budu ispunjeni. Pored aplikacije za organskog proizvođača, plana za upravljanje sakupljanjem samoniklih vrsta, potrebno je da se prilože karte regiona u kojima će se obavljati sakupljanje sa označavanjem područja u kojima se sakupljaju pojedinačne vrste.\nDopunski je potrebno da se označe rastojanja od potencijalnih izvora zagađivanja, da se izradi plan o količinama koje planiraju da se sakupe za svaku vrstu posebno, svakako u saglasnosti sa gustinom i rodnošću vrsta, sa ciljem da se obezbedi održivo iskorišćavanje i zaštita od prekomernog sakupljanja.\nOd nadležne institucije treba da se obezbedi i potvrda da područje koje se sertifikuje u poslednje tri godine nije bilo tretirano preparatima koji nisu dozvoljeni za upotrebu u organskoj proizvodnji.\nPored sertifikovanja određene vrste u određenoj oblasti, sertifikuju se i otkupni punktovi. Da bi se izvršila sertifikacija otkupnih punktova potrebno je da punkt ima dozvolu za rad izdatu od strane nadležnih državnih ili lokalnih organa. Pri otkupu na punktovima, potrebno je da se vodi precizna evidencija o količinama i vrstama koje se sakupljaju i o područjima iz kojih potiču. Sve otkupne beleške sa količinama i generalijama sakupljača treba da se dokumentuju i da se ima jasan pregled dokumentacije o daljem postupanju sa proizvodima.\nKao najvažniji deo posle obezbeđivanja održivog sakupljanja i korišćenja resursa je prativost sakupljenih proizvoda do regiona sakupljanja odnosno otkupnih punktova. Bez razlike da li se oni prodaju u zemlji ili u inostranstvu kao sirovine u svežem, smrznutom ili sušenom stanju ili se prethodno prerađuju, potrebno je evidentiranje cele dokumentacje o isporuci i plaćanju proizvoda (otpremnice, fakture, otkupne beleške, dozvole za izvoz). Svi dokumenti (finansijski i materijalni) povezani sa organskim proizvodima moraju da sadrže opis da se dokumenti odnose na sertifikovane organske proizvode.\nUto 31 Oktobar, 2017 16:16\nTagovi: kako sertifikovati organske samonikle plodove


Novinarstvo ide u lošem pravcu | Medijska pismenost\n06. 05. 2014 / Izvor: Beta, B92\nVelika većina njih ocenjuje da se novinarstvo kreće "u lošem pravcu".\nPrema tom istraživanju koje se sprovodi jednom u deset godina, šest od deset novinara u SAD (njih 59,7 odsto) smatra da njihova profesija ide lošim putem, dok dvoje od deset novinara (ili 23,1 odsto) ocenjuje da ide u dobrom pravcu.\nUpitani da imenuju glavne probleme s kojima se danas treba suočiti u novinarstvu, 20,4 odsto ispitanih navelo je smanjenje prihoda, 11,4 kao pretnju vidi internet medije, 11,3 odsto njih smanjenje radnih mesta, a 10,8 ispitanih smatra da je to potreba za novim ekonomskim modelom.\nSamo 23,3 odsto novinara reklo je da je "veoma zadovoljno" svojim poslom - dok se 33,3 odsto njih tako izjašnjavalo 2002, a 49 odsto 1971. godine.\n"Ukupno, oko četvrtina američkih novinara navela je da nisu ili uopšte nisu zadovoljni svojom profesijom", ukazali su autori istrazivanja, navodeći da je 2002. isto mislilo samo 16,1 odsto novinara.\nSamo 33,6 odsto novinara smatra da u svojim redakcijama ima "skoro potpunu slobodu" po pitanju izbora tema, dok se u 2002. 40 odsto njih tako izjašnjavalo, u 1992. njih 44 odsto, a 1982. i 1972. njih 60 odsto.\nAnketa je sprovedena u jesen 2013, a u njoj je učestvovalo 1.080 novinara.


(UŽIVO) AZERBEJDŽAN - SRBIJA\nStrelac je ponovo najbolji golgeter u istoriji reprezentacije, Aleksandar Mitrović.\nNovi gol napadča Fulama bio je plod lepe akcije, koja je krenula od Dušana Tadića. Kapiten "orlova" se okrenuo oko čuvara na sredini terena, dodao za Mitrovića, a ovaj sa ivice kaznenog prostora pogodio dalji ugao gola Azerbejdžana.\nAleksandru Mitroviću je ovo 40. pogodak u reprezentaciji Srbije, a golom na utakmici protiv Portugala on je pretekao legendarnog Stjepana Bobeka na listi najboljih strelaca svih vremena.\nNakon što je oborio rekord, Mitrovića su stigle emocije zbog ovo velikog uspeha, a podsećamo, bio je strelac i u prvom kolu protiv Repupblike Irske.\nInače, Mitrović nastavlja da piše istoriju, jer je je do 40. gola došao na 63. utakmici, a iza njega je sada Stjepan Bobek sa 38 golova, te Savo Milošević, Blagoje "Moša" Marjanović i Milan Galić koji imaju dao po 37.


Marko Radojičić, Cube Team: Tim u kome je informacija najvažnija valuta - 100 Najvećih u Srbiji\nCube Team je domaća kompanija koja posluje u domenu poslovnih informacija, sa misijom promocije i korišćenja savremenih tehnika i alata, a čijom se primenom dolazi do kvalitetnih informacija, koje se distribuiraju klijentima radi povećanja efikasnosti odlučivanja i radi povećanja njihove prodaje.\nPored procene kreditnog rizika, izveštavanja i usluga monitoringa, oni se bave analizama poslovnih tržišta, trgovinskim izveštajima i praćenjem konkurencije. Rešenja i prodajni alati namenjeni su velikom broju kompanija koje već posluju ili onima koji tek planiraju da uđu na tržište Zapadnog Balkana, bilo da je reč o FMCG sektoru, auto-industriji, finansijskom ili transportnom sektoru, agro industriji, farmaceutskoj industriji i telekomunikacijama, a za 100 najvećih u Srbiji govori Marko Radojičić.\nOdakle je potekla ideja za pokretanje kompanije Cube Team?\nJedan od glavnih razloga za pokretanje CUBE-a bio je izazov sa nenaplaćenim potraživanjima u mojoj drugoj kompaniji i nemogućnost jednostavne redovne kontrole likvidnosti klijenata. Kako je Milan Popadić, drugi osnivač i moj kolega sa fakulteta, tada već imao veliko znanje iz oblasti finansija i investicionog konsaltinga, potražio sam savet od njega, a zapravo smo zajedno došli do nekoliko ideja koje smo odlučili da ponudimo tržištu kao inovativna rešenja, koja olakšavaju ljudima u kompanijama da, sagledavanjem svojih klijenata, smanje rizik, a zatim i automatizuju proces kontrole portfolija, ali i ubrzaju akviziciju novih klijenata.\nKako je tekao put od ideje do realizacije osnivanja vaše kompanije?\nVerujem, kao i većina startupova, u početku je bilo dosta spoticajnih i uglavnom demotivišućih situacija, ali vera u budući uspeh, entuzijazam i mnogo zalaganja nam je omogućila da postavimo CUBE TEAM na zdrave noge. Najviše nam je značila pohvala klijenata koje su svakodnevno održavale motivaciju celog tima na najvišem nivou.\nKako funkcioniše Cube Team i koliko ima zaposlenih?\nMi smo tim od dvadesetak entuzijasta koji je svakodnevno predan vernim klijentima sa željom da naučimo od naših partnera i time unapredimo naše i poslovanje naših klijenata. Funkcionišemo kao porodična firma (iako nismo rođaci), ali mislim da nam taj odnosi i omogućava da brzo sagledamo potrebe i želje klijenata. Mnogo nam znače kritike i trudimo se da maksimalno naučimo iz njih i naravno da ih ne ponovimo, ali se isto tako, kao deca, obradujemo pohvalama koje nam redovno upućuju oduševljeni klijenti, na čemu smo im “do neba” zahvalni.\nČesto se prisetim konstatacije jednog klijenta koja mi je lično mnogo značila: “Ne znam kako ste me našli u pravom momentu, ali sam vam zahvalan na ideji i rešenju koje ste mi pružili i pokazali da inovativna rešenja ne moraju mnogo da koštaju i da nisu teška za korišćenje.\nŠta je ključno za uspešan biznis?\nVerujem da je u početku mnogo bitno da čovek veruje u ideju do koje je došao “hladne” glave i da se maksimalno posveti tome da je što pre plasira tržištu. Nije ključno da se proizvod ili usluga sviđa njemu, već korisniku i to uvek treba imati na umu. Ali nakon nekog vremena, kada se uspostavi tim i organizacija, neophodno je detaljnije razraditi finansijski plan i odlučiti da li se nastavlja sa daljim investiranjem i “osvajanjem” klijenata ili je potrebno malo usporiti. Nisu sve ideje spremne za tržište baš tada kada vi to mislite i zato je bolje malo pauzirati i tu energiju možda usmeriti na neku novu ideju do koje ćete sigurno doći. Verujte mi. Čim ste počeli da razmišljate na taj način, više nema povratka. U vama je proradio preduzetnički duh!\nKažu da je neuspeh u biznisu sastavni deo uspeha. Kako to komentarišete?\nZaista su retki biznisi koji su od samog osnivanja imali konstantan kratkoročni trend rasta. Uvek postoje situacije, a naročito u početku, kada nismo u situaciji da najkvalitetnije izbalansiramo potrošnju i prihode što je često rezultat neadekvatne likvidnosti. Iz tog razloga je neophodno da, u početku, osnivači često prave finansijske preseke koji će im ukazati na ovakve situacije. Baš tada rešenja CUBE-a mogu dosta da pomognu u kreiranju realnije slike trenutnih i potencijalnih kupaca i dobavljača, jer u većini slučajeva vlasnici ili osnivači nemaju vremena da se bave ovim poslovima koji mogu da budu ključni u kritičnim situacijama.\nKoliko su mladi ljudi danas zainteresovani za pokretanje sopstvenog posla?\nU poslednje tri godine, 40 odsto kompanija su osnivači starosti do 35 godina.Iz ovih cifara možemo zaključiti da se zaista veliki procenat mladih ljudi upušta u preduzetničke vode što i jeste pravi put za zdrav rast privrede zemlje. Ove kompanije su spremne na veće rizike, ali i sposobne da donesu nova inovativna rešenja i time učine lokalno tržište i privredu konkurentnijom ,ali i izazovnijom za mlade naraštaje koji tek dolaze.\nKakvo je tržište u Srbiji i koje su mogućnosti za poslovanje? U kojim delatnostima se najveći broj ljudi upušta u preduzetničke vode?\nU poslednje tri godine, najzastupljenije delatnosti su računarsko programiranje i delatnost restorana i pokretnih ugostiteljskih objekata. Država bi trebala malo više da se fokusira na IT potencijal našeg društva jer je ta delatnost nešto što može da bude zaista ključni pokretač budućeg razvoja cele ekonomije. Naši programeri i inženjeri su u svetu poznati kao elokventni i stručnjaci sa kvalitetnih znanjem što nam je odlična pozicija za dalji napredak i povećanje ponude visoko kvalifikovanog kadra. Još jedna bitna stvar je i to da je pandemija omogućila masovan rad na daljinu, čime će ovaj kadar ostati u Srbiji i time doprineti daljem razvoju ekonomije.\nKako procenjujete trenutni odnos osnovanih i ugašenih kompanija u Srbiji?\nOd početka godine osnovano preko 16.000 kompanija, a ugašeno 9.000 što je, ukoliko ostane isti trend do kraja godine, standard za naše tržište. Na osnovu samo ovih informacija se može zaključiti da se tržište polako vraća u normalu.\nKako doći do investicija za pokretanje sopstvenog biznisa?\nLično smatram da za ideje koje ne zahtevaju veliki početni kapital, treba pokrenuti što pre sa minimumom investicija. Svaka ideja ima mnogo više šanse ako se pokrene ranije od one za koju se potrošilo više vremena radi kompletiranja različitih sitnica. Vaše rešenje sigurno neće biti najbolje u početku, što ne treba ni da očekujete. Ali će vaš konstantan predan rad u narednim mesecima dovesti do toga možda jednog dana postane najbolje u Srbiji, regionu ili možda u svetu. Mi u Srbiji već imamo nekoliko kompanija koje su svetu ponudile neka rešenja koja su postala najbolja u svojim kategorijama, što bi trebalo da ohrabri sve nove inovatore.\nZašto je važan networking i podrška preduzetnicima?\nU današnje vreme svaka osoba je “bombardovana” velikom količinom informacija i veoma je teško, a često i nemoguće, isfiltrirati samo one koje su ključne za vas. Spajanjem ljudi i biznisa kroz networking događaje, daje ozbiljnu priliku novim idejama da dođu do pravih korisnika i na taj način zauzmu pravu poziciju na tržištu.


Aplikacija vodič u javnom prevozu - Glas Srpske\nIlijana Božić 25.01.2020 13:00\nPutnici javnog gradskog prevoza uskoro bi mogli da dobiju kvalitetniju uslugu uvođenjem GPS-a u gradske autobuse, a u planu je i uspostavljanje elektronskih kartica i displeja.\nDirektor “Autoprevoza” Dejan Mijić rekao je “Glasu Srpske” da studenti Elektrotehničkog fakulteta u Banjaluci rade na probnoj aplikaciji koja bi trebalo do maja da bude dostupna.\n- Zahvaljujući toj aplikaciji građani će imati informacije na kojoj lokaciji se naš autobus nalaze u bilo kom trenutku. Nakon probnog roka, na osnovu primjedbi, prijedloga i sugestija građana, moći ćemo da dodatno poboljšamo aplikaciju. Plan je da, kad sve bude gotovo, gradu i ostalim prevoznicima ponudimo da se uključe u ovaj proces - rekao je Mijić.\nOn je naglasio da bi time građani mogli na jednostavniji i efikasniji način da koriste usluge javnog prevoza.\n- Aplikacija bi mogla da se koristi širom Republike Srpske, jer će moći da se primijeni i na međugradski prevoz. Naša kompanija želi da, pored podizanja usluge na viši nivo, pokaže da kod nas postoje talentovani, pametni mladi ljudi u koje treba ulagati - rekao je Mijić.\nDodao je da prvu verziju GPS-a planiraju da postave u nekoliko autobusa, kako bi testirali rad aplikacije.\n- To bi mnogo olakšalo prevoz, jer na taj način građani mogu da dobiju informaciju, recimo kad se pokvari autobus, da ga ne čekaju, već da provjere da li je zamjenski krenuo i na kojoj je lokaciji - rekao je Mijić.\nDodao je da bi GPS bio od izuzetnog značaja i za one koji nisu iz Banjaluke, jer bi zahvaljujući tome mogli da znaju tačno vrijeme polaska autobusa, gdje je autobusko stajalište i slične podatke.\nDirektor “Pavlović tursa” Goran Starčević kazao je da postoje planovi za modernizaciju gradskog prevoza.\n- Pratićemo sve novine koliko to bude u našoj mogućnosti, naravno, u dogovoru sa gradom. GPS bi i nama olakšao rad, jer bismo pomoću njega mogli da pratimo stanje u saobraćaju, te da li je vozilo na vrijeme krenulo sa početnog stajališta i slično - rekao je Starčević.\nDodao je da uvođenje ovog sistema ima mnogo prednosti.\n- Gradska uprava će procijeniti šta je realno, a šta ne jer uvijek treba sagledati ekonomski aspekt. Bili bismo najzadovoljniji da imamo nove autobuse, elektronske karte i GPS, ali treba sagledati realnost jer će to iziskivati veliki trošak - rekao je Starčević.\nGoran Starčević je istakao da postoje planovi da se pored GPS-a javni prevoz modernizuje uvođenjem elektronskih kartica i displeja. Prije nekoliko godina postojala je inicijativa da se iz upotrebe u potpunosti izbace papirne karte i da se uvedu elektronske koje bi putnici dopunjavali na kioscima, čime bi se znatno pojednostavio sistem naplate.


Prekovce (Foto: GraÄanica Online)\nOsim ogromnog stresa koji su doživeli, kako navode iz Kancelarije za KiM, ovim porodicama je ovim nedelima direktno ugrožena i egzistencija, njihov ostanak i opstanak na prostoru Кosova.\n"Politika nekažnjavanja ovog i ostalih incidenata usmerenih prema Srbima na КiM\ndirektno stimuliše izgrednike, a Priština svojim ćutanjem od Srba pravi legitimne mete", stoji u saopštenju.\nKako dalje navode, ovakvim nepočinstvima Srbima se šalje nedvosmislena poruka da za njih normalan i bezbedan život na Кosovu nije moguć.\n"Svi napadi i incidenti po pravilu idu sinhronizovano sa izjavama i stavovima\nprištinskih političara da sa Srbima nema razgovora i mirnog suživota, čime direktno podstiču etničko nasilje".\nКancelarija za Кosovo i Metohiju će insistirati da se počinioci ovog razbojništva uhapse i adekvatno sankcionišu.


E 7 C XL 1TI\nDP4 4UQ C\nJ H J 2DQ\nZbog aktuelnosti i permanentnog interesovanja šumarske i drvoprerađivačke javnosti u Vrnjačkoj Banji će se 07. i 08. aprila 2016. održati Prva konferencija „Drvna industrija i šumarstvo Srbije”. Akcenat ovogodišnje Konferencije će biti na mogućnostima racionalnog snabdevanja sirovinom.\nKatedre Planiranja gazdovanja šumama, Iskorišćavanja šuma, Primarne prerade drveta i Organizacije i ekonomike drvne industrije Šumarskog fakulteta organizuju ovu konferenciju u saradnji sa JP Srbijašume, JP Vojvodinašume, Upravom za šume, nacionalnim parkovima, privatnim šumovlasnicima, kao i velikim preduzećima drvne industrije među kojima su: Kronospan, Tarkett, Simpo, Ikea, Bioenergy point, GIR, Matis, Enterijer Janković, MicroTri i drugi.\nNa konferenciji će učestvovati i veliki broj pilanara, proizvođača građevinske stolarije, podova, ploča, nameštaja, kao i klasteri, stručne škole i partneri iz regiona. Očekuje se dolazak visokih državnih zvaničnika kao i više od 250 učesnika iz Srbije i zemalja regiona.\nOrganizacijom ove konferencije Šumarski fakultet želi da predstavi prednosti i potencijale šumarskog i drvoprerađivačkog sektora, kao i industrije nameštaja Srbije, a posebna pažnja će se obratiti na aktuelne probleme snabdevanja sirovinom. Programom konferencije obuhvaćeni su sledeći tematski blokovi:\nPotencijali šuma Republike Srbije i zemalja regiona;\nModeli prodaje sirovine u Srbiji i regionu;\nSnabdevanje sirovinom na primerima velikih proizvođača peleta, drvnih ploča, rezane građe, furnira, podova, građevinske stolarije i nameštaja od masivnog drveta.\nCilj konferencije je da se kroz konstruktivni dijalog između učesnika rasvetle problemi koji opterećuju poslovanje firm i iz sektora šumarstva i iz sektora drvne industrije, i da se daju smernice za njihovo rešavanje.\nPoziv, servisne informacije i prijavu za učesnike iz Srbije možete preuzeti ovde,\na za učesnike iz regiona - ovde.\nSve informacije o ovom događaju, mogu se pratiti na internet stranici Šumarskog fakulteta.


javne finansije : Južne vesti\nGrad Vranje podiže novi kredit za kapitalne investicije, a već duguje više od 600 miliona\n13:46, 29. 2. 2020.\nVranjski odbornici usvojili su odluku o zaduživanju Grada zbog realizacije kapitalnih investicija u 2020. godini, kao što su izgradnja vrtića i izgradnja ulica. Prema rečima gradskog većnika za finansije Bojana Kostića, kreditno zaduženje biće 120 miliona dinara, a taj novac će se iz gradskog budžeta vraćati do 2025 godine.\nNiški rukometni klub “Železničar” koji je u novu sezonu ušao sa finansijskim problemima, pokušaće da ih reši pozajmicom od 2,5 miliona dinara koju su tražili od JKP “Naissus” - preduzeća koje je “pod kreditima” i na čijem je čelu bivši predsednik kluba Igor Vučić. Novac im je neophodan za svakodnevni rad, kaže prvi čovek kluba Ljubomir Pavlović, a tražili su ga i od drugih preduzeća, ali je samo Vodovod na to pristao.\nDirekcija za prevoz zbog poklanjanja autobusa poslovala u minusu, "Gorica" i Toplana gubitaši\n12:46, 24. 10. 2019.\nJavno komunalno preduzeće "Gorica" je tradicionalni gubitaš među niškim javnim preduzećima, a na kraju 2018. godine pridružili su mu se i Gradska toplana i Direkcija za javni prevoz. Dok je Toplana dospela u ovu poziciju, kako kažu u Sekretarijatu za komunalne delatnosti, zbog procene imovine, Direkcija za javni prevoz je u minus ušla nakon poklanjanja autobusa "Pčelici".\nTrećina niških javnih preduzeća prvu polovinu 2019. završila u minusu\n15:16, 5. 9. 2019.\nOd 12 niških javnih preduzeća u prvih 6 meseci ove godine njih 4 poslovalo je sa gubitkom. Tradicionalni gubitaš JKP "Gorica" ponovo je u minusu i to oko 17 miliona dinara, najviše zbog sudskih sporova, a sa gubitkom od oko 46 miliona je u ovom periodu poslovala i Gradska toplana. Negativni su i izveštaji Zavoda za urbanizam i preduzeća "Nišstan", a kao razlog se navode manji prihodi od planiranih.\nZa vlast prošlogodišnji budžet najbolji, za opoziciju gori od onog iz 2012.\n17:48, 13. 6. 2019.\nRealizacija niškog budžeta za 2018. godinu veća od 80% i suficit od 180 miliona dinara za vlast znače da je prošlogodišnji budžet najbolji u poslednjih nekoliko godina. Ipak, iz opozicije kažu da nije ni na nivou onog iz 2012. koji su oni projektovali dok su bili na vlasti, a ističu javna preduzeća koja su “u rasulu”, kao i velika davanja za sport nauštrb drugih potreba.\nBolji uvid građana u trošenje budžetskih para u Pirotskom okrugu\n13:35, 15. 5. 2019.\nKako bi unapredili rad lokalne samouprave u korist svih građana, Grad Pirot i opštine Dimitrovgrad i Babušnica obavezale su se da uvedu niz procedura i novu organizaciju posla u vezi sa trošenjem para svih građana, a u tome će im pomoći projekat Švajcarske kancelarije za saradnju.\nU Nišu radionice za decu i odrasle, kako uštedeti i povećati štednju\n10:30, 30. 3. 2019.\nVeća finansijska pismenost građana tema je radionice u kojoj će moći da učestvuju i najmlađi, a koja će u Deli prostoru biti održana u nedelju, 31. marta. Neke od tema su kako stvoriti ušteđevinu, očuvati vrednost ušteđenog novca ili ga uvećavati.\nGrad Niš će svake godine biti “pod lupom” državnih revizora\n14:48, 12. 2. 2019.\nKako je u velikim gradovima i najveći priliv novca, od 2019. godine će Državna revizorska institucija svake godine kontrolisati finansije Niša, kao i Beograda, Kragujevca, Novog Sada i drugih većih gradova, kaže predsednik DRI i generalni državni revizor Duško Pejović.\nGrad Niš krije podatke o trošenju para iz budžetskih rezervi\n15:41, 15. 11. 2018.\nNa šta su milioni iz budžetske rezerve potrošeni u Nišu je tajna. Ove informacije skriva Gradska uprava, uz obrazloženje da to nije informacija od javnog značaja i da građani nemaju opravdan interes da to znaju. To su naveli i u odgovoru na zvaničan zahtev "Transparentnosti Srbija", a Zlatko Minić iz ove organizacije kaže da ovim potezom ili pokušavaju nešto da sakriju ili su lenji da dostave podatke, što pokazuje njihov odnos prema građanima.\nDirektor “Gorice” ukinuo “finansijskog kontrolora” u preduzeću\n15:06, 24. 7. 2018.\nSamostalni stručni saradnik za finansijsko upravljanje i kontrolu, radno mesto koje je dosad podrazumevalo unutrašnju finansijsku kontrolu u “Gorici”, što bi po Zakonu o budžetskom sistemu svako javno preduzeće trebalo da ima, novom sistematizacijom ukinuo je v. d. direktor Igor Novaković, a tvrdi da to više nije potrebno, te da će ovaj posao da radi računovodstvo.\n09:32, 18. 7. 2018.\nKako funkcionišu finansije, odnosno budžeti, krediti, hipoteke i šta su planovi prodaje i valute, zainteresovani srednjoškolci moći će da saznaju na besplatnim radionicama koje od 24. jula organizuje Američki kutak u Nišu.\nRealizovano skoro 80 % niškog budžeta za 2017. godinu\n16:02, 25. 5. 2018.\nPosle samo jednog rebalansa gradskog budžeta tokom 2017, i to kada su se “slile” pare iz republičke kase, skoro 80 % onoga što je planirano od prihoda i rashoda u Nišu je i ostvareno. U poslednjih nekoliko godina, ovo je, sudeći po realizaciji, bilo najrealnije planiranje gradskih finansija.\nBulatović očekuje da i 2019. godinu dočeka na mestu gradonačelnika\n17:09, 28. 12. 2017.\nKao svoj najznačiji uspeh u 2017. godini gradonačelnik Darka Bulatović ističe da su javne finansije Niša stabilne, a prognozirajući svoju dalju političku sudbinu podseća da je izabran na 4 godine i “da se i u tom smislu ponaša i radi”.\nProkupčani usvojili budžet - najveći deo za plate u lokalnoj samoupravi\n16:50, 27. 12. 2017.\nIako je izvršenje bužeta od 1,2 milijarde dinara u ovoj godini oko 75 %, lokalna vlast u Prokuplju je usvojila, po mnogima, nerealan budžet za 2018. godinu, a koji je za polovinu veći od prethodnog i iznosi 1,8 milijardi dinara. Čak 411 miliona dinara novca građana će iz planiranog budžeta biti utrošen za plate zaposlenih u sistemu lokalne samouprave.\nPredloženi budžet Niša za 2018. manji od ovogodišnjeg\n16:37, 5. 12. 2017.\nPlanirani budžet Niša za 2018. je realan i racionalan, kaže Danijela Spasović iz Sekretarijata za finansije, a u odnosu na ovu godinu predloženo je da on bude za 6 % manji. Prema Nacrtu budžeta iznosiće oko 9,4 milijarde dinara, a nisu planirani novi krediti, već samo vraćanje starih dugova. Građani i opozicija kritikovali što je javna rasprava najavljena u poslednji čas.\nNKD: Vlada Srbije je pogrešila što je smanjila prihode lokalnim samoupravama\n10:03, 27. 10. 2017.\nNakon što je Vlada Srbije davala novac gradovima iz budžetske rezerve , od čega Beogradu 100 miliona dinara za pomoć gradskom budžetu, niška Nacionalna koalicija za decentralizaciju traži od vlasti da prizna da je pogrešila kada je 2016. donela zakon kojim je smanjila prihode lokalnim samoupravama.\nGrad Niš za prvih 6 meseci najviše zaradio od prodaje zemljišta\n15:04, 31. 7. 2017.\nNajviše para za prvih 6 meseci 2017. godine slilo se u budžet Niša od prodaje zemljišta, dobara i usluga, ali i poreza, pa su prihodi, u odnosu na isti period prošle godine, veći za 15 %, kažu u gradskom Sekretarijatu za finansije. Za 25 % manje se trošilo od januara do juna ove godine, u odnosu na taj period prošle godine.\nOpozicija kritikuje, gradonačelnik Niša kaže da se budžet Grada oporavlja\n13:40, 7. 7. 2017.\nGradonačelnik Niša Darko Bulatović je kazao da je Niš počeo da sprovodi “dobro usmerene mere za izlazak iz krize”, što je zaključeno i u skorašnjem izveštaju Fiskalnog saveta. Iako su analiize ovog tela pokazale da je Niš u velikim finansijskim problemima, da nema ulaganja ni u infrastrukturu, Bulatović ističe da je oporavak gradskog budžeta već počeo.\nNiške finansije među najlošijim u Srbiji, nema ni ulaganja u infrastrukturu\n14:45, 29. 6. 2017.\nIako je potpredsednica Vlade Zorana Mihajlović prošle nedelje pohvalila Niš kao primer stabilnih finansija, Fiskalni savet u svom izveštaju navodi da Niš ima veoma ozbiljne finansijske probleme, manjak investicija i lošu infrastrukturu.\n“Dosta je bilo”: Skidanje para lokalu put ka centralizaciji\n16:35, 3. 10. 2016.\nNovim izmenama Zakona o finansiranju lokalnih samouprava brojne opštine i gradovi ostaće bez značajnog novca iz republičke kase, a samo Niš će izgubiti oko 200 miliona godišnje. Pokret “Dosta je bilo” je protiv izmena, jer vode centralizaciji i rasipanju novca.\n08:30, 26. 1. 2022.\nPo Zavodu za statistiku na jugu prosečna plata iznad 60.000 u Nišu i Pirotu


Vesti online / Vesti / Svet / Turci oslobodili novinarku BBC\nDopisnica BBC je bez obrazloženja u pritvoru provela jedan dan\nNovinarka Hatidže Kamer koja radi za turski servis BBC pritvorena je u subotu u provinciji Sirt.\nNoć je provela u sedištu policije u Sirtu i u dobrom je stanju, prenosi Rojters.\nOna je pratila incident u rudniku u toj oblasti u kojem je nekoliko radnika poginulo, a još je u toku spasilačka operacija onih koji su ostali zarobljeni. BBC navodi da ne postoji opravdan razlog za hapšenje njihove dopisnice, koja je i na čelu lokalnog udruženja novinara.\nU subotu je u Dijarbakiru na jugoistoku Turske uhapšen i novinar "Glasa Amerike".\nTurska je tokom proteklih meseci pojačala mere protiv medija, zatvorivši više od 170 redakcija, od kojih su mnoge bile na većinski kurdskom jugoistoku Turske.\nU pritvoru se trenutno nalazi više od 120 novinara.


Danas možda poslednji put vidite "Pobednika" - Novinar.rs\nZbog skidanja „Pobednika“, Gornji grad Beogradske tvrđave danas će biti zatvoren za posetioce, u periodu od ponoći do 13 časova.\nFoto: Twitter/ @PobednikSK\nAkcija skidanja simbola Beograda trajaće od 11 do 13 časova, a „Pobednik“ će zatim biti izložen na Carigradskom drumu do 15 časova.\n– U slučaju da „Pobednik“ bude vraćen Beograđanima, ostaje samo da se mole i strahuju da s „Pobednikom“ neće biti isto kao kao s Trgom republike, ukazuje Bastać za naš list.\nIz Inicijative Ne davimo Beograd ističu za Danas da dugo očekivana i najavljivana rekonstrukcija dolazi u trenutku kada gradske vlasti ne mogu da sprovedu ni rutinsko sređivanje ulica ili trgova, a da ne izazovu ozbiljne probleme.\n„Namešteni tenderi na kojima su ortačke firme investitora bliskih vlasti često i jedini ponuđači za poslove, zatim ugrađivanje, katastrofalno neznanje, nemar i loš kvalitet radova, odsustvo brige za potrebe građana, bahatost i bezobzirnost, sve su to razlozi zbog kojih ni najjednostavnije sređivanje ulica ne može da prođe bez dodatnih radova i popravki. Kada se sve završi, vek trajanja radova kao da nije mnogo duži od trajanja rekonstrukcije. Zato smo zabrinuti za kvalitet rekonstrukcije Pobednika i pratićemo ovaj slučaj“, naglašavaju iz Inicijative za naš list.\nSaša Šućurović: Nećemo dopustiti izbornu krađu koja se sprema u Novom Bečeju!\nPosted in GRADOVITagged #BEOGRAD #BEOGRADSKI POBEDNIK #POBEDNIK #RESTAURACIJA #SKULPTURA #SPOMENIK


"DOSTAVIĆU VAM SPISAK SPORNIH DIPLOMA" Stanivuković je OVAKO odgovorio Rajčeviću - Srpskainfo\n– Кada biste Vi meni rekli da ima ulica u kojima nije pokupljeno lišće, zar bih ja trebao da od Vas tražim spisak tih ulica ili bih odmah nakon te informacije poslao službe da provjere koje su to ulice? Mislim da je ovo dovoljan primjer kako neko treba da radi svoj posao, ali ako već želite dostavićemo Vam i spisak spornih diploma i fakulteta za koje sumnjamo da nisu poslovalili u skladu sa zakonom u nadi da ćete nešto uraditi po tom pitanju – istakao je Stanivuković za Srpskainfo.\n“NAJGORA VRSTA POPULIZMA” Rajčević pozvao Stanivukovića da mu dostavi podatke o “LAŽNIM UNIVERZITETIMA”\n“IMA ODSTUPANJA I LAŽNIH DIPLOMA” Stanivuković nastavlja da “češlja” Gradsku upravu, na sajtu PODACI O ZAPOSLENIMA\nOn je dodao da ga je Rajčević upitao i šta su to lažne diplome, te da mu neće ostati dužan odgovor.\n– Lažne diplome su one koje se stiču preko noći, za koje se zna koliko koštaju, diplome stečene na univerzitetima bez adrese i amfiteatra. Znate da takvih ima i među ministrima, a sada vidimo da ih ima i u Gradskoj upravi. Svi mi znamo šta su lažne diplome, ili ste Vi već zaboravili da ste najavljivali zakon o prestanku rada zbog izdavanja lažnih diploma? Na koje ste lažne diplome tada mislili?- upitao je Stanivuković.\nPolitika diplomeDraško StanivukovićSrđan Rajčević


“Open Balkan” – samo za punoletne – Međunarodni Institut za Bezbednost\n“Open Balkan” – samo za punoletne\n3 августа, 2021 Vesti\nRazlozi za nepristupanje inicijativi “Open Balkan” koji su se čuli u poslednjih godinu i po dana otkako ona postoji, uklapaju se u profil zbog kojeg je šef diplomatije nekadašnjeg Sovjetskog Saveza Andrej Gromiko dobio nadimak “Mister Njet”. Stil ovog diplomatskog dinosaurusa iz perioda hladnog rata dobio je začuđujuću reinkarnaciju pola veka kasnije u malim balkanskim zemljama, na obodu Evropske unije, u trenutku kada se pred njima pojavila ideja o jačem međusobnom povezivanju.\nCrna Gora, Bosna i Hercegovina i Kosovo ne pokazuju da odustaju od svog “njet” prema projektu “Open Balkan” ni posle trojnog samita u Skoplju lidera Srbije, Albanije i Severne Makedonije. Osim što je u Skoplju radni naziv “Mini Šengen” promenjen u trajni “Open Balkan”, što je manje važno za ovu inicijativu, donete su odluke koje je ubacuju u višu brzinu i daju obavezujući okvir za njihovu realizaciju. Lideri tri države-pokretača “Open Balkana” Aleksandar Vučić, Edi Rama i Zoran Zaev, još jednom su pozvali preostale EU-aspirante sa Zapadnog Balkana da im se pridruže, ali kao i do sada, od toga ne prave pitanje Biti ili ne biti. Projekat koji su pokrenuli je i dalje otvoren za druge, ali njegov uspeh nimalo neće zavisiti od njegove masovnosti.\nJedna od veoma čestih primedbi na račun “Open Balkana”, odnosila se baš na činjenicu da njoj nije pristupilo svih šest zemalja Zapadnog Balkana, da je ona krnja i da se u tome krije seme budućeg neuspeha. Jedno istraživanje sprovedeno na Kosovu krajem prošle godine, zaključilo je čak da je inicijativa Srbije, Albanije i Severne Makedonije već tada “propala”, zato što nije dobila političku podršku svih zemalja Zapadnog Balkana. Ali države osnivači i njihovi lideri ne daju nikakav povod za ovakva očekivanja o obavezujućoj “sabornosti”, kako bi rekli srpski nacionalisti. Naprotiv, oni je tretiraju kao poželjnu, ali nikako kao obaveznu misiju ovog projekta.\nEdi Rama jednostavno “ne razume” zašto, na primer, Crna Gora i BiH ne pristupe inicijativi, ali od toga ne pravi problem za projekat. Još “hladnija” je reakcija Aleksandra Vučića, kome je “žao” što su pojedini na Balkanu “zaglavljeni u 90-tim godinama i zatvorenim granicama”, ali dodaje – “to je njihov izbor, a naš izbor je saradnja, otvorenost i napredak. Svako ima pravo da bira svoju budućnost”.\nOčekivanja po kojima pažnju zaslužuje samo ona inicijativa za Balkan u kojoj učestvuju svi, potiče od toga što su sve dosadašnje bile osmišljene u “laboratoriji” izvan Balkana i primenjivane na terenu, uz glavni preduslov da učešće mora biti obavezno i potpuno – dakle ili svih šest (ranijih godina i više) Balkanaca ili ništa. Neki istraživači su pobrojali da je od 1999. godine nastalo čak 80 inicijativa za regionalno povezivanje na Balkanu i u jugoistočnoj Evropi i da su sve one smišljene negde drugde, a da su zemlje Balkana bile samo njihovi “potrošači”. Sve do “Open Balkana”.\nTražiti od Vučićeve, Ramine i Zaevljeve inicijative da okupi sve ili nikoga, direktno se kosi sa drugom grupom izgovora za neučešće u “Open Balkanu”, a to je nekakav strah od rekonstrukcije nekadašnje Jugoslavije. Vrlo često, iz istih ili bliskih centara otpora ovoj inicijativi čuje se i jedno i drugo – ako nema svih onda ništa, a ako su svi tu, onda je to nova Jugoslavija. Edi Rama se u Skoplju rugao ovim iracionalnostima o obnovi nekadašnje Jugoslavije, rekavši da ljudi koji tako misle “žive u paralelnom svetu”.\nManje iracionalni, ali jednako neubedljivi su oni stavovi protiv “Open Balkana”, koji ga upoređuju sa nekoliko drugih aktuelnih regionalnih inicijativa i u njemu vide skretanje pažnje sa procesa koji su već u toku. To se pre svega odnosi na asocijaciju CEFTA i na projekat Regionalne ekonomske zone (Regional Economic Area), koja je proistekla iz Berlinskog procesa. Kao zona slobodne trgovine u centralnoj Evropi, CEFTA se vremenom svela na istih šest članica Zapadnog Balkana, plus Moldavija, ali ova ekonomska zona već dugo nema kredibilitet koji bi trebalo da ima, jer je potresaju mali trgovinski ratovi i ekonomske blokade, koje ona nema snage da reši. Najteži je bio u slučaju odluke Kosova da zaustavi uvoz robe iz Srbije i BiH, koji je rešen tek posle godinu i po i uz brutalan politički pritisak SAD na Prištinu. Za to vreme, EU, a naročito njena najuticajnija članica Nemačka blagonaklono je gledala, pa čak i ohrabrivala vladu u Prištini da ne popusti.\nKao izdanak Berlinskog procesa, još jedne od balkanskih inicijativa kreiranih u EU, Regionalna ekonomska zona ima slične ciljeve kao i “Open Balkan”, ali njen problem je ugrađen u njen temelj i nemoguće ga je otkloniti. Berlinski proces je osmislila Nemačka, preciznije njena odlazeća kancelarka Angela Merkel, ne kao suštinski napor za jačanje unutar-balkanskih veza, već kao amortizer za narastajuće evropske fobije od proširenja i kao utešnu nagradu za balkanske kandidate za članstvo u EU, čije pristupanje se neprestano odlaže. I samit ovog procesa u maju u Berlinu pokazao je da u njemu nema energije za suštinsko povezivanje unutar Balkana i da je njegova misija na samom kraju, što će se formalno i podudariti sa odlaskom Angele Merkel nakon septembarskih izbora u Nemačkoj.\nIzgovor u Berlinskom procesu našli su u Podgorici i u Sarajevu, smatrajući da je za balkansku šestorku bolje da ostane posvećena ciljevima ovog projekta, nego da inicira nove. Novi šef crnogorske diplomatije Đorđe Radulović govorio je da je nemački projekat “bolja alternativa” od “Open Balkana” zato što je potpuno podržan od EU, te da trojna balkanska inicijativa “jednostavno nije potrebna Crnoj Gori”. I u BiH su na sličnoj poziciji, pa tako šefica tamošnje diplomatije Bisera Turković pozdravlja “Open Balkan”, ali samo ako nije u sukobu sa projektom Regionalne ekonomske zone, u okviru Berlinskog procesa, kojoj daje prioritet. Uz to, ona ponavlja da se u Sarajevu rade analize interesa i koristi za BiH od projekta “Open Balkan”, a to već traje punih godinu dana.\nUopšte, gde god da se javlja rezerva prema projektu “Open Balkan”, u njenoj osnovi je strah od činjenice da ovaj proizvod nema pečat “Made in EU”, već “Made in Balkan”. Balkanske političke garniture i njihova birokratija decenijama su naučene da budu isključivo konzumenti, a nikako proizvođači integracionih modela. I zato inicijativa Vučića, Rame i Zaeva deluje šokantno na okoštale balkanske državne administracije, jer kidaju dosadašnju direktnu vezu sa EU, u smislu koji je najčešće ličio na odnos kolonija i metropole: Ideje i projekti nisu vaš posao, vaše je da ih sprovedete. “Nevolja” sa “Open Balkanom” je u tome što su njegovi ciljevi stoprocentno podudarni sa kriterijumima za članstvo u EU, te mu se nikako ne može osporiti suštinska evropska dimenzija.\nI na kraju, nisu zanemarljivi ni otpori koje inicijatori “Open Balkana” imaju u sopstvenim dvorištima, a to se naročito odnosi na Srbiju i Albaniju. Za jedne nacionaliste (srpske) ovo je velikoalbanski projekat, a za druge (albanske i kosovske), razumljivo – velikosrpska inicijativa. Ove velike grupacije jednostavno ne mogu da “svare” približavanje dve zemlje preko ekonomije, jer to iz temelja ruši njihove etno-nacionalističke rovove u kojima se nalaze već vekovima. Zajedničke fotografije Vučića i Rame nisu prizor koji oni vole da vide, a još teže im je da prihvate da u ovoj novoj integraciji nema ničeg “velikog”, osim “velikobalkanskog” civilizacijskog iskoraka prema EU, koja je i jednima i drugima strateški cilj.\nPrevious Previous post: Bosansko ubrzanje i odgovor Srbije\nNext Next post: Kurtijevo izolovano ostrvo


Тipologije pranja novca i finansiranja terorizma - info sesija za predstavnike državnog i privatnog sektora - Uprava za sprečavanje pranja novca\nPočetna > Aktivnosti > Vesti > Тipologije pranja novca i finansiranja terorizma - info sesija za predstavnike državnog i privatnog sektora\nDana 1.7.2019. godine u organizaciji Privredne komore Srbije predstavnicima državnog i privatnog sektora u neposrednoj infosesiji ukazano je na značaj usvojenih Smernica za uspostavljanje jedinstvene metodologije izrade izveštaja i jednoobraznog praćenja predmeta pranja novca i predmeta finansiranja terorizma i učesnicima su dalje predstavljene Tipologije pranja novca i Tipolgigije finansiranja terorizma.\nVlada RS dana 3. maja 2019. godine donela je Smernice za uspostavljanje jedinstvene metodologije izrade izveštaja i jednoobraznog praćenja predmeta pranja novca i predmeta finansiranja terorizma.\nSmernice sa jedne strane uređuju praćenje predmeta pranja novca i finansiranja terorizma, a sa druge strane propisuju podatke koje su u obavezi da vode sve institucije radi praćenja analize efikasnosti i delottvornosti sistema. U infosesiji ukazalo se na razloge donošenja ovog vida Smernica koje će omogućiti različite strateške analize, kao i na značaj rešavanja problema praćenja predmeta pranja novca i finansiranja terorizma. Smernice su predstavljene od strane rukovodioca Stručnog tima koje je formirao predsednik Koordinacionog tela, g. Miljka Radisavljevića iz Republičkog javnog tužilaštva.\nPredsednik Koordinacionog tela formirao je Stručni tim za izradu tipologija pranja novca i tipologija finansiranja terorizma 11. marta 2019. godine. Rukovodilac tima bila je Jelena Pantelić iz Uprave za sprečavanje pranja novca, a članovi su predstavnici Republičkog javnog tužilaštva, Tužilaštva za organizovani kriminal, Ministarstva unutrašnjih poslova, Narodne banke Srbije, Komisije za hartije od vrednosti, Poreske policije, Ministarstva pravde, Kancelarije Saveta za nacionalnu bezbednost, Bezbednosno-informativne agencije.\nTipologije pranja novca sa jedne strane sadrže tipološka ponašanja karakteristična za dela visokog stepena pretnje (inoviranje tipologija objavljenih 2015. godine), ali i tipologije za predmete pranja novca kod kojih je identifikovana pojava OKG, zatim slučajeve samostalnog pranja novca i slučajeve profesionalnog pranja novca. Sastavni deo tipologije su i studije slučajeva kako za predikatna krivična dela i pranje novca, tako i za samostalno i profesionalno pranje novca. Za svako od dela visokog stepena pretnje, objašnjeni su razlozi koji su doveli do ove ocene, stanje u zemlji, prostor za poboljšanje, određeni statistički podaci, a zatim su izdvojeni modeli poašanja, indikatori karakteristični za ova dela i crvene zastavice koje ukazuju na pojačanu pažnju kako preventivnog, tako i represivnog dela sistema kada se uoče. Takođe ukazano je na dela koja nose povećan rizik kada se radi o prekograničnim pretnjama, kao i sektore koji su više izloženi ovom uticaju. Pored tipologija za dela visokog stepena pretnje za pranje novca, objavljene su i sektorske tipologije koje uvažavaju procenjene rizike i prepoznate situacije kako u predmetima pranja novca karakteristične za određeni sektor, tako i u prijavama sumnjivih izveštaja. Sektorske tipologije predstavljaju prikaz modaliteta ponašanja kod svih obveznika, prema proceni rizika. Takođe obrađeni su i modeli ponašanja za sektore plemenitih metala i promet automobila, a dat je prikaz modaliteta ponašanja i za pranje novca kroz privredu.\nTipologije sadrže i trendove i prikaz pojava koje obveznici moraju ispratiti u narednom periodu, međunarodna iskustva koja do sada nisu prepoznata u Srbiji, ali je potrebno da se isprate radi adekvatnog reagovanja u slučaju da se pojave primete, što sve ima za cilj adekvatne odgovore na rizike u pravom trenutku, kao i niz preporuka za privatni i državni sektor i pozdravljaju primere dobre prakse u saradnji insitucija.\nTipologije finansiranja terorizma po prvi put su objavljene u Republici Srbiji i zasnovane su na rezultatima procene rizika. Tipologije obuhvataju i indikatore i tipološka ponašanja za određene sektore, a takođe i izazove u narednom periodu sa kojima se sektori mogu susresti. Osim toga, tipologije daju određene preporuke za sistem sa ciljem da se unapredi kako prepoznavanje finansiranja terorizma, tako i koordinacija i saradnja svih učesnika u sistemu.\nPosebna pažnja kada se radi o finansiranju terorizma prosvećena je i NPO sektoru i uključivanju NPO sektora.\nTipologije pranja novca i Tipologije finansiranja terorizma predstavljene su od strane autora i članova Koordinacionog tela.


PORTAL KRUG - Šira prava na naknadu za vantelesnu oplodnju\nPrevious Article Poziv za sufinansiranje rekonstrukcija zgrada\nNext Article Kad deca zanemaruju ostarele roditelje\nStara odluka o ostvarivanju prava na vantelesnu oplodnju koju je skupština grada u Kraljevu donela u septembru 2016. godine, tokom sprovođenja pokazala se prevaziđenom. Ona je delom modifikovana prošle godine, ali su se u međuvremenu menjali i republički propisi. Zato se ukazala potreba za donošenjem nove odluke kojom bi grad Kraljevo dao veće mogućnosti zainteresovanim parovima da se ostvare kao roditelji.\nPrema republičkim propisima, definisano je pravo na naknadu troškova parovima za tri pokušaja vantelesne oplodnje na teret sredstava obaveznog zdravstvenog osiguranja i to pod uslovom da žene nisu navršile 42 godine u momentu započinjanja postupka vantelesne oplodnje. U Kraljevu je to važilo za žene koje nisu navršile 46 godina.\n- Javljale su nam se žene koje imaju 48, 49 godina koje su nastojale da postanu majke i predlog je da i njima izađemo u susret, a nećemo meriti da li je to, četvrti, osmi ili deseti pokušaj – pojasnio je predsedvajući Gradskog veća, gradonačelnik Kraljeva dr Predrag Terzić.\nNovom odlukom, koju na sednici gradske skupštine 28. februara treba da usvoje odbornici, u Kraljevu se proširuju prava i za žene do navršenih 50 godina života. Takođe su, novom odlukom, prevaziđene i nedoumice koje su se prethodnih godina javljale u postupku sprovođenja odluke. Parovima je omogućeno da postupak obave u zemlji, ili u inostranstvu. Pravo nije ograničeno ni brojem pokušaja koji se finansiraju od strane Republičkog fonda zdravstvenog osiguranja (RFZO), čime se proširuje obuhvat parova uključenih u postupak vantelesne oplodnje, a koje ne ispunjavaju uslove za uključivanje u program vantelesne oplodnje koji finansira RFZO, bilo u pogledu broja pokušaja ili u pogledu godina starosti žene. Za ovu naknadu mogu da apliciraju, kako građani Kraljeva koji ovde imaju prebivalište, tako i izbegla i raseljena lica sa boravištem u Kraljevu.\nPrema novoj Odluci o o ostvarivanju prava na naknadu troškova za vantelesnu oplodnju, pravo na naknadu tih roškova moći će da ostvare punoletna i poslovno sposobna žena i muškarac koji vode zajednički život u skladu sa zakonom (supružnici ili vanbračni partneri).\nPravo može da ostvari par koji je prethodno bez uspeha imao tri pokušaja vantelesne oplodnje na teret sredstava obaveznog zdravstvenog osiguranja, kao i par koji zbog godina starosti žene ili broja pokušaja ranije nije mogao da bude uključen u program vantelesneoplodnje na teret sredstava obaveznog zdravstvenog osiguranja.\nZahtev za ostvarivanje prava na naknadu troškova podnosi se na propisanom obrascu Odeljenju za društvene delatnosti Gradske uprave u Kraljevu. Sredstva za ostvarivanje ovog prava, u skladu sa raspoloživim budžetskim sredstvima, biće prenošena po redosledu prispeća kompletno podnetih zahteva na tekući zahtev jednog od partnera prema ispostavljenom predračunu u maksimalnom iznosu do 300.000 dinara u toku jedne budžetske godine.


Istinomer - Blic Online\nIstinomer nije dobio podatke o poslovanju Tanjuga jer bi to ugrozilo ekonomske procese u Srbiji\nKoliko je državnog novca Srbije za nekoliko meseci 2016. godine dobila novinska agencija Tanjug za sada je tajna, objavio je danas analitički sajt Istinomer.\nIstinomer: U 2016. godini od 200 izjava političara i javnih funkcionera 143 ocenjene negativno\nPortal Istinomer saopštio je danas da je u 2016. godini ocenio oko 200 izjava političara i javnih funkcionera u Srbiji, od kojih je 71 odsto (143) dobilo negativnu ocenu.\nIstinomer: U prvih 100 dana Vlade Srbije neispunjeno 12 od 20 obećanja\nOd 20 obećanja koje je u svom ekspozeu naveo premijer Srbije Aleksandar Vučić, a čija realizacija je najavljena u prvih sto dana rada Vlade Srbije, 12 je neispunjeno, a pet ispunjeno, navodi portal "Istinomer".\nIstinomer će biti posmatrač izbornog procesa\nPortal "Istinomer" saopštio je danas da će prvi put učestvovati kao domaći posmatrač izbornog procesa, na predstojećim parlamentarnim izborima 24. aprila.\nPrijava Komunalnoj policiji zbog ometanja novinara Istinomera\nNezavisno udruženje novinara Srbije (NUNS) i redakcija portala Istinomer podneli su danas načelniku Komunalne policije Beograda prijavu protiv komunalnog policajca Srđana Ilića zbog ometanja i primene sile prema novinarima, saopštio je NUNS.\nŠest meseci Vlade: Šta je ostvareno od planova iz Vučićevog ekspozea\nU prvih šest meseci rada Vlade, ostvarena je tek polovina konkretnih planova od ukupno 20 koje je premijer Aleksandar Vučić izneo u svom ekspozeu. Sedam planova realizovano je u prvih 100 dana rada Vlade dok su samo tri ispunjena u poslednja tri meseca, pokazala je analiza sajta Istinomer.\nIstinomer: Od 20 planova Vlade ostvareno sedam\nBeograd - Od 20 konkretnih planova za prvih 100 dana rada Vlade Srbije, koje je u svom ekspozeu postavio premijer Aleksandar Vučić, ostvareno je sedam, pokazuje analiza portala Istinomer.\nDeklaraciju o političkoj odgovornosti potpisalo samo osam stranaka\nOd 40 političkih stranaka, kojima je sajt Istinomer.rs poslao Deklaraciju o političkoj odgovornosti, samo njih osam je do sada i potpisalo ovaj svojevrsni etički kodeks.\nIstinomer: Minusi Mrkonjiću, plusevu Ljajiću\nU ukupnom zbiru za 2013. godinu i dalje neslavno prvo mesto, sa najvećim brojem negativno ocenjenih izjava, drži sada već bivši ministar saobraćaja Milutin Mrkonjić, dok više pozitivnih ocena u odnosu na negativne ima potpredsednik Vlade i ministar spoljne i unutrašnje trgovine Rasim Ljajić, objavio je sajt Istinomer.\nMinistri dobili loše ocene jer su preterali s obećanjima\nBeograd - Više od 60 odsto izjava ministara koje je sajt Istinomer obradio u prvih godinu dana rada vlade, ocenjeno je negativno, najniže na skali našao se ministar Milutin Mrkonjić, najbolje je pozicioniran potpredsednik Rasim Ljajić, a više negativnih nego pozitivnih ocena imaju i Ivica Dačić i Aleksandar Vučić.\nMiting "podrške" ministru prosvete: Nije Žarko kriv, kriva su deca\nZbog svih dešavanja u vezi sa skandalom i poništavanjem male mature, sajt istinomer.rs pokrenuo je peticiju za smenu ministra Žarka Obradovića. Međutim, kako kažu, polaganje računa i zahtevanje odgovornosti su novi pojmovi u Srbiji, i zato su rešili da "okrenu list" pod parolom "ako ne možeš da ih pobediš, pridruži im se". Krenuli su u ironičnu kampanju "Odbranimo Žarka", "jer nije Žarko kriv, kriva su deca!"\nIstinomer: Mrkonjić ponovo šampion po neispunjenim obećanjima\nBeograd - Ministar saobraćaja Milutin Mrkonjić i u ovoj godini je "lider" po broju neispunjenih obećanja dok je ministar finansija i lider URS-a Mlađan Dinkić promenio praksu, naveo je danas internet portal "Istinomer".\nIstinomer: Mrkonjić kao ministar slagao u 85,7 odsto izjava\nBeograd - Najneodgovorniji ministri u prethodnoj Vladi Srbije bili su Milutin Mrkonjić sa indeksom minus 5,5 i Mladjan Dinkić sa indeksom minus 5,2, saopštili su danas predstavnici Centra za istraživanje, transparentnost i odgovornost.\nPregovori o vladi traju već nedeljama. Osim medijskih nagađanja o tome koje će stranke ući u izvršnu vlast i ko će voditi koja ministarstva, građani, praktično nisu imali nijednu pouzdanu informaciju ko će voditi državu u narednom periodu.\nLeskovac: Stranke priznale zapošljavanje po partijskoj pripadnosti\nKandidati za gradonačelnike Leskovca i predstavnici leskovačkih stranka priznali su danas na tribini sajta Istinomer da je stranačko zapošljavanje višegodišnji način rada u tom gradu.\nKoliko da verujemo našim političarima\nMnoštvo reči kojima političari svakodnevno zapljuskuju javnost često ostanu i nesaslušane, ali ponekad, ispostavi se da nam ne govore istinu - nekad zato što su zaboravni, a nekad i zato što hoće da nam kažu baš nešto obrnuto od istine.\nKoliko verujemo našim političarima\nKoliko su nas političari lagali\nTim sajta “Istinomer” napravio je listu političara koji su 2011. bili najviše ocenjivani na njihovom sajtu. Ocenjivano je više od 250 javnih funkcionera, a crta je podvučena ispod aktera koji imaju 10 i više ocenjenih izjava u toku ove godine.\nMrkonjić najneodgovorniji među političarima\nNajmanje odgovornosti za datu reč, među političarima čije su izjave ocenjivane tokom 2011. godine na sajtu Istinomer, pokazao je ministar za infrastrukturu i energetiku Milutin Mrkonjić.


Prištinski mediji: Đurićevo hapšenje – akcija godine - Sputnjik Srbija\n06:14 07 Jul 2020\n18:32 02.01.2019 Preuzmite kraći link\nTaj prištinski list na albanskom jeziku ocenjuje da je severni deo Kosova „ostao tačka žarišta“, a za posete srpskih zvaničnika tom delu pokrajine kaže da su bile „stalni povod napetosti“.\nU tekstu se navodi da je Đurić, „uprkos zabrani“, u martu učestvovao na jednoj manifestaciji na severu Kosova kako bi govorio o situaciji u kojoj se Srbi nalaze, kada je bio uhapšen, prenosi sajt „Kossev“.\n„Dok je čitav događaj bio propraćen prenosom uživo, brojne naoružane snage kosovske policije ušle su u objekat, u kojem je bilo okupljeno mnogo ljudi, da bi uhapsile Đurića“, piše „Koha“.\nĐurić je, dodaje list, opisujući svoj izbor „akcije godine“, bio primenom sile ubačen u policijsko vozilo i prevezen do Prištine, prenosi Tanjug.\n„Tu je, navodno, po naređenju predsednika Tačija, Đurić izveden iz automobila koji ga je dovezao na nekoliko metara od policijske stanice i praktično je vučen u prisustvu desetina građana koji su dovikivali i snimali. Đurić je oslobođen u roku od nekoliko sati, ali je taj čin još više otežao odnose između Kosova i Srbije“, piše „Koha“.


Pregled - Info pregled - Rusija: Poskupeo alkohol\nRusija: Poskupeo alkohol\n[ www.novosti.co.yu ] - OD nedelje u Rusiji su znatno skuplji votka i druga žestoka pića. Flaša od pola litra najjeftinije votke, koja je do sada koštala 98 rubalja, od sada će biti 125 rubalja, što je oko tri evra. Pola litra najjeftinijeg domaćeg konjaka u prodavnici će koštati 219 rubalja, što je više od pet evra.\nPremijer Dmitrij Medvedev potpisao je naredbu, po kojoj je od nedelje pivo na spisku alkoholnih pića. Zbog toga je zabranjeno da se pije na ulicama, u parkovima... Ubuduće, pivo ne sme da se reklamira na televiziji i radiju, kao ni u javnom saobraćaju. Biće zabranjeno da se kao i ostali alkohol prodaje u noćno vreme. U tom periodu alkohol se može piti jedino u restoranima i barovima. Do 2014. godine vlasti nameravaju da povećaju akcize na pivo čak 50 odsto.\nPosle najnovijeg povećanja cena nameće se pitanje hoće li se to odraziti na smanjenje potrošnje. Kada su devedesetih građene mnogobrojne pivare, eksperti su predviđali da će se smanjivati potrošnja votke. I ruski lekari su verovali da će se menjanjem kulture pijenja smanjiti broj alkoholičara, ali nije smanjena potrošnja votke iako je znatno povećana potrošnja piva. Tada je i nastala krilatica: �Pivo bez votke je bacanje para u vetar“. Moćni lobi proizvođača piva je uspevao da ipak zadrži reklamu piva sve do sada.


„VEČE OKIĆENO NOTAMA“ ODUŠEVILO STAROGRAĐANE – Stari grad\nStari grad » Vesti » „VEČE OKIĆENO NOTAMA“ ODUŠEVILO STAROGRAĐANE\n„VEČE OKIĆENO NOTAMA“ ODUŠEVILO STAROGRAĐANE\nU organizaciji Gradske opštine Stari grad i njene Kancelarije za mlade, 17. decembra u Velikoj sali Zadužbine Ilije M. Kolarca održan je tradicionalni Novogodišnji koncert starogradskih horova, četvrti po redu.\n„Veče okićeno notama“ u potpunosti je zadovoljilo posetioce koji su dvoranu ispunili do poslednjeg mesta. Nastupili su hor Srpsko – jevrejskog društva, Prvog beogradskog pevačkog društva i njegov dečji hor, hor Beogradskih madrigalista i hor „Braća Baruh”.\nPredsednik opštine Dejan Kovačević, uz zahvalnost članovima horova, osvrnuo se na period praznika, od Hanuke, do oba Božića i obe Nove godine, i poželeo prisutnima sve najbolje u 2016. godini. On je podsetio prisutne i na članicu Veća opštine Draganu Tepšić, koja nažalost više nije među nama, a zaslužna je za uspostavljanje ove, sada već tradicionalne, novogodišnje manifestacije starogradskih horova.\nU dvoipočasovnom programu bez pauze, pažljivo probran repertoar svih stilova često je izazivao oduševljenje publike svih generacija. Toplim, nežnim, ali i veselijim tonovima horista, uz izuzetne partiture solista, doprinela je i instrumentalna podrška kod nastupa horova Srpsko-jevrejskog pevačkog društva i „Braća Baruh“.\nPrevious PostPrevious KONKURS ZA WEB APLIKACIJU INTERNET ELEKTRONSKOG DNEVNIKA KORISNICIMA IZ OBLASTI OSNOVNOG OBRAZOVANJA\nNext PostNext SKUPŠTINA GO STARI GRAD USVOJILA ZAKLJUČAK O NEPRIHVATANJU UMANJENJA BUDŽETA OPŠTINE ZA 2016. GODINU


HITAN PUT LUKAŠENKA U POSETU PUTINU: Šta stoji iza iznenadne odluke beloruskog predsednika\nAutor: Glas javnosti 16.05.2022. u 08:55\nPredsednik Belorusije Aleksandar Lukašenko učestvovaće danas u Moskvi na samitu šefova država zemalja članica Organizacije ugovora o kolektivnoj bezbednosti (ODKB).\nSamit se održava povodom 30. godišnjice potpisivanja Ugovora o kolektivnoj bezbednosti i 20. godišnjice od osnivanja te organizacije, prenosi SrbijaDanas.\nKako je ranije saopštila pres-služba Lukašenka, teme samita biće situacija u regionu i svetu i merama za zajednički odgovor na novonastale raznovrsne izazove i pretnje.\nOčekuje se da će Lukašenko nakon samita imati bilateralne razgovore sa ruskim predsednikom Vladimirom Putinom.\nRUSKI HAKERI TERORIŠU LITVANIJU: Killnet preuzeli zaslugu za napade na mnogobrojne internet servise u ovoj zemlji


Američki časopis pronašao glavni izvor lažnih informacija o vezama Trampa i Rusije - 05.12.2021, Sputnik Srbija\nNiz ozbiljnih optužbi na račun bivšeg američkog predsednika Donalda Trampa zbog njegovih navodih veza sa Rusijom dospeo je u vodeće američke medije preko... 05.12.2021, Sputnik Srbija\nAutor članka Beri Majer rekonstruisao je hronologiju koraka kompanije „Fusion GPS“, koja je preko lojalnih novinara širila informacije da su kompjuterski serveri koji pripadaju ruskoj banci korišćeni za „tajnu komunikaciju” sa Trampovom organizacijom. Majer je naveo da je korišćenje neproverenih informacija u takvim razmerama nanelo ogromnu štetu reputaciji američkih mejnstrim medija.„Ova otkrića ne samo da su u korenu potkopala kredibilitet medija, već su i omogućila komentatorima – i desnim i levim – da promene ceo pogled na slučaj ‘Russiagate’, tvrdeći da su zaključci Roberta Milera i dvostranačke komisije Senata, u kojima Moskva je optužena da je pokušala da se meša na tim izborima, bili zasnovani na dezinformacijama“, istakao je autor.Prema rečima novinara, 2016. godine konsultantsku kompaniju „Fusion GPS“ angažovali su advokati štaba Klintonove. Sa kompanijom je, između ostalog, radio i advokat za sajber-bezbednost Majkl Sasman, koji je aktivno širio informacije o sumnjama protiv Donalda Trampa kako među novinarima, tako i među američkim zvaničnicima. Prema pisanju časopisa, jedan od zvaničnika sa kojima je Sasman kontaktirao povodom optužbi za Trampove veze sa Moskvom bio je generalni pravni savetnik FBI Džejms Bejker. Sasman je trenutno uključen u istragu tužioca Džona Darama.„Daram je tokom svoje istrage optužio Sasmana da je dao lažnu izjavu tokom tog sastanka sa Bejkerom, rekavši Bejkeru da ne zastupa nijednog konkretnog klijenta. Međutim, Daram tvrdi da je evidencija Perkinsa Koija, vlasnika kompanije ‘Perkins Koi’, pokazala da je Sasman naplaćivao svoje radno vreme predizbornom štabu Hilari Klinton. Sam Sasman rekao je da nije kriv za prevaru“, piše časopis.Majer je predstavio delove prepiske između osnivača kompanije i bivših izveštača „Volstrit džurnala“ novinarima Rojtersa, „Njujork tajmsa“, „Njujorkera“, kao i „Ej-Bi-Siju“ i listu „Vašington post“, koji je bio primoran da preradi mnoge priče o „dosijeu Stil“, ističući da list više ne može da snosi odgovornost za njihovu istinitost. Prema ovoj prepisci, predstavnici kompanije „Fusion GPS“ su insistirali da su serveri ruske banke i Trampove kompanije razmenjivali signale. Međutim, oni nisu mogli da pruže dokaze da su ovi signali bili zlonamerne prirode ili da nisu bili marketinški „spam“ (neželjeni sadržaj) ili beli šum.Posle predsedničkih izbora 2016. godine američke vlasti pokrenule su istragu o navodnim vezama Trampovog štaba sa Rusijom, oslanjajući se na materijale iz dosijea koji je pripremio bivši britanski obaveštajac Kristofer Stil. Rusija odbacuje optužbe za mešanje u američke izbore.U Sjedinjenim Američkim Državama verzija o „zaveri“ je dezavuisana i sada se istražuje pozadina kampanje protiv Trampa. Državljanin Rusije Igor Dančenko postao je jedan od trojice optuženih koje je identifikovao specijalni tužilac Džon Daram.Specijalni tužilac Robert Miler je oko dve godine istraživao pretpostavke o „ruskom mešanju“ u izbore što Moskva demantuje, kao i Trampove navodne veze s Rusijom, što negiraju i Kremlj i Bela kuća. Kako su saopštili mediji, Miler na kraju istrage nije preporučio iznošenje novih optužbi.\nsvet, rusija, donald tramp, dezinformacije, mešanje u izbore, svet – politika\nNiz ozbiljnih optužbi na račun bivšeg američkog predsednika Donalda Trampa zbog njegovih navodih veza sa Rusijom dospeo je u vodeće američke medije preko konsultantske firme koju je finansirao predizborni štab Hilari Klinton, piše časopis „The Nation“.\nAutor članka Beri Majer rekonstruisao je hronologiju koraka kompanije „Fusion GPS“, koja je preko lojalnih novinara širila informacije da su kompjuterski serveri koji pripadaju ruskoj banci korišćeni za „tajnu komunikaciju” sa Trampovom organizacijom. Majer je naveo da je korišćenje neproverenih informacija u takvim razmerama nanelo ogromnu štetu reputaciji američkih mejnstrim medija.\n„Ova otkrića ne samo da su u korenu potkopala kredibilitet medija, već su i omogućila komentatorima – i desnim i levim – da promene ceo pogled na slučaj ‘Russiagate’, tvrdeći da su zaključci Roberta Milera i dvostranačke komisije Senata, u kojima Moskva je optužena da je pokušala da se meša na tim izborima, bili zasnovani na dezinformacijama“, istakao je autor.\n10 Oktobar 2020, 22:39\nPrema rečima novinara, 2016. godine konsultantsku kompaniju „Fusion GPS“ angažovali su advokati štaba Klintonove. Sa kompanijom je, između ostalog, radio i advokat za sajber-bezbednost Majkl Sasman, koji je aktivno širio informacije o sumnjama protiv Donalda Trampa kako među novinarima, tako i među američkim zvaničnicima. Prema pisanju časopisa, jedan od zvaničnika sa kojima je Sasman kontaktirao povodom optužbi za Trampove veze sa Moskvom bio je generalni pravni savetnik FBI Džejms Bejker. Sasman je trenutno uključen u istragu tužioca Džona Darama.\n„Daram je tokom svoje istrage optužio Sasmana da je dao lažnu izjavu tokom tog sastanka sa Bejkerom, rekavši Bejkeru da ne zastupa nijednog konkretnog klijenta. Međutim, Daram tvrdi da je evidencija Perkinsa Koija, vlasnika kompanije ‘Perkins Koi’, pokazala da je Sasman naplaćivao svoje radno vreme predizbornom štabu Hilari Klinton. Sam Sasman rekao je da nije kriv za prevaru“, piše časopis.\nMajer je predstavio delove prepiske između osnivača kompanije i bivših izveštača „Volstrit džurnala“ novinarima Rojtersa, „Njujork tajmsa“, „Njujorkera“, kao i „Ej-Bi-Siju“ i listu „Vašington post“, koji je bio primoran da preradi mnoge priče o „dosijeu Stil“, ističući da list više ne može da snosi odgovornost za njihovu istinitost. Prema ovoj prepisci, predstavnici kompanije „Fusion GPS“ su insistirali da su serveri ruske banke i Trampove kompanije razmenjivali signale. Međutim, oni nisu mogli da pruže dokaze da su ovi signali bili zlonamerne prirode ili da nisu bili marketinški „spam“ (neželjeni sadržaj) ili beli šum.\nPosle predsedničkih izbora 2016. godine američke vlasti pokrenule su istragu o navodnim vezama Trampovog štaba sa Rusijom, oslanjajući se na materijale iz dosijea koji je pripremio bivši britanski obaveštajac Kristofer Stil. Rusija odbacuje optužbe za mešanje u američke izbore.\nU Sjedinjenim Američkim Državama verzija o „zaveri“ je dezavuisana i sada se istražuje pozadina kampanje protiv Trampa. Državljanin Rusije Igor Dančenko postao je jedan od trojice optuženih koje je identifikovao specijalni tužilac Džon Daram.\nSpecijalni tužilac Robert Miler je oko dve godine istraživao pretpostavke o „ruskom mešanju“ u izbore što Moskva demantuje, kao i Trampove navodne veze s Rusijom, što negiraju i Kremlj i Bela kuća. Kako su saopštili mediji, Miler na kraju istrage nije preporučio iznošenje novih optužbi.


Tanjug 16. novembra 2018. 15:18\nBEOGRAD – Ministar zdravlja Zlatibor Lončar izjavio je danas da svaki lek ima svoje dobre i loše efekte i da je najvažnije što su o mogućim štetnim posledicama supstance (hidrohlortiazida), koja se nalazi u lekovima za visok krvni pritisak obavešteni lekari, ali i oni koji lekove koriste.\n„Mislim da je najbitnije što je od institucija države Srbije izašlo upozorenje da lek može da izazove posledice i da su alarmirani sve koji propisuju lek i koji koriste lek, da obrate pažnju da li dolazi do promena na koži i ako dolazi da ih odmah prijave i da se urade dodatne analize“, rekao je Lončar novinarima u Beogradu.\nPojašnjava da je upozorenje stiglo od Evropske agencije i da se u Srbiji ništa ne krije i čim se sazna za moguće neželjene posledice nekog leka sve se odmah publikuje.\nAgencija za lekove i medicinska sredstva upozorila je danas na postojanje rizika od nemelanomskog karcinoma kože povezanog sa primenom hidrohlortiazida koji se nalazi u lekovima za visok krvni pritisak.\nU Ćupriji kupljene još dve kuće za izbegle i raseljene…


Najveći evropski niskobudžetni vazduhoplovni prevoznik “Ryanair” prvo ovogodišnje tromesečje zaključio je s gubitkom od 273 miliona evra.\nRazlog tome je činjenica da je koronavirus nastavio da pustoši njegovo poslovanje.\nIrska kompanija je u prvom tromesečju prevezla 8,1 milion putnika, u odnosu na 500.000 u istom razdoblju lane, no, rezultati su porazniji nego u prvom tromesečju 2020, koje je kompanija zaključila sa 185 miliona evra gubitka, prenosi B92.\n"Na osnovu trenutnih rezervacija očekujemo porast prometa s više od pet miliona u junu na gotovo devet miliona u julu, te preko 10 miliona u avgustu, sve dok u Evropi ne bude daljih prepreka vezanih za kovid 19", saopštila je kompanija.\nIpak, irski vazduhoplovni prevoznik saopštio je kako očekuje da će u svojoj finansijskoj godini do kraja marta 2022. prevesti između 90 i 100 miliona putnika, čime je povećao raniju prognozu od 80 do 100 miliona.\nIrska kompanija je saopštila kako i dalje ne može dati značajnu prognozu dobiti za finansijsku godinu do kraja marta 2022. godine. I dalje je u pregovorima s Boingom o narudžbini vazduhoplova MAX 10 za isporuku od 2026. Kompanija bi mogla postići dogovor krajem godine, no, samo bude li cena prihvatljiva.


Novi privremeni prihvatni centar za ilegalne migrante mogao bi da bude formiran na teritoriji opštine Živinice, što bi dovelo do rasterećenja na lokaciji Lipa u Unsko-sanskom kantonu (USK) ili čak do stavljanja katanca na taj kamp u srpskom selu koje se nalazi između Bihaća i Bosanskog Petrovca, piše “Glas Srpske”.\nList navodi da je, nakon što je nedavno, samo na osnovu odluka lokalne i kantonalne vlasti, bez konsultacija sa nivoom BiH koji je nadležan za to, zatvoren prihvatni centar “Bira” u Bihaću, veliki broj ilegalnih migranata izmješten u kamp u Lipi.\nTaj potez je, kako se navodi, izazvao strah kod mještana sela Lipa, a zadovoljni nisu ni migranti, jer ih je tu više nego što kapaciteti dozvoljavaju.\nU Ministarstvu bezbjednosti u Savjetu ministara navode da bi u BiH, na inicijativu Delegacije EU u BiH, a od austrijske Vlade, trebalo da stigne 135 kontejnera za smještaj oko 2.500 ilegalnih migranata.\n– Novo naselje za smještaj bi trebalo da bude organizovano na prostoru neperspektivne vojne imovine u mjestu Ciljuge, opština Živinice, a nakon odluke federalne Vlade o ustupanju prostora Ministarstvu bezbjednosti za te potrebe – rekao je sagovornik “Glasa Srpske” iz Savjeta ministara.\nOn je ocijenio da je trenutno teško kvalifikovati kakav će to biti kamp ili centar, da li privremenog karaktera, ali smatra da će vjerovatno biti privremeni prihvatni centar, što bi moglo dovesti i do zatvaranja Lipe.\nNajjači pritisak od početka migrantske krize trpi Unsko-sanski kanton zbog blizine sa EU, a plan proširenja prihvata migranta u kantonima nedavno je potvrdio i sam ministar bezbjednosti u Savjetu ministara Selmo Cikotić, koji je naveo da su za to obezbijeđena sredstva i da čeka sastanak sa premijerom FBiH Fadilom Novalićem i predsjedavajućim Savjeta ministara Zoranom Tegeltijom.\n“Glas Srpske” podsjeća da međunarodne organizacije godinama šalju novac BiH kako bi ublažila posljedice migrantske krize, te da je samo od januara do kraja jula ove godine doznačeno više od 30 miliona KM.\nNJihovi predstavnici su burno reagovali nakon odluke u Unsko-sanskom kantonu da zatvore “Biru”, kao i zbog prijetnji da ta sudbina čeka i “Miral” u Velikoj Kladuši, te naglasili da to BiH vodi u humanitarnu katastrofu jer je kamp “Lipa” popunjen i nije opremljen za zimske uslove, a popunjeni su i kapaciteti u Sarajevu.


Wizz Air najavio novu rutu iz Banja Luke - Turistički žurnal Wizz Air najavio novu rutu iz Banja Luke - Turistički žurnal\nWizz Air, najbrže rastuća evropska aviokompanija, danas je najavila novu rutu Banja Luka-Hamburg (Nemačka). Letovi na ovoj liniji počinju 17. decembra 2021. godine i to dvaput nedeljno.\nKarte su već dostupne online na wizzair.com i putem mobilne aplikacije, po cenama već od 29,99 eura/58,99 KM.\nNova linija će biti dopuna postojećem redu letenja Wizz Air-a sa Međunarodnog aerodroma Banja Luka i potvrđuje posvećenost ove aviokompanije da putnicima nudi izuzetno povoljne cene i sigurne letove.\nWizz Air nastavlja držati prednost u avioindustriji primenjujući stroge zdravstvene i higijenske mere za zaštitu putnika i posade. Iako HEPA filteri u svim Wizz Airovim avionima filtriraju 99,97% virusa i bakterija iz vazduha, novi protokoli podržavaju smernice za fizičko distanciranje, osiguravaju ultra čisto okruženje u avionu i smanjuju svaku nepotrebnu interakciju i fizički kontakt, tako da se putnici Wizza mogu osećati sigurnim dok putuju do svog odredišta.\nZa dodatni mir pri planiranju putovanja Wizz Air preporučuje putnicima da svojoj rezervaciji dodaju WIZZ Flex zbog dodatne zaštite. Na taj način mogu izabrati putovanje drugog datuma ili za drugu destinaciju, kao i mogućnosti otkazivanja leta do tri sata pre polaska bez ikakve naknade i uz dobijanje 100 posto izvorne cene koju su platili za kartu koja se refundira u obliku aviokredita kompanije, saopšteno je iz ove aviokompanije.\n”Srećni smo što možemo najaviti proširenje naše mreže ruta iz Banja Luke dodavanjem druge destinacije u Nemačkoj – Hamburga. Wizz Air čini sve što je moguće da naši putnici uživaju u sigurnom i nesmetanom iskustvu putovanja. Naša ljubazna posada s nestrpljenjem očekuje da putnicima poželi dobrodošlicu u našoj mladoj i modernoj floti”, poručila je Paulina Gosk, vođa korporativnih komunikacija u Wizz Air-u.


BRISEL UVODI SANKCIJE MINSKU Ministri EU donijeli mjere zbog GUŠENJA PROTESTA - Srpskainfo\nMinistri spoljnih poslova 27 zemalja Evropske unije saglasili su se danas da pripreme listu pojedinaca u Bjelorusiji kojima će biti uvedene sankcije.\nOva odluka EU izazvana je nasilnim gušenjem protesta protiv navodne izborne krađe i pobjede predsjednika Aleksandra Lukašenka na prošlonedjeljnim predsjedničkim izborima, prenosi Rojters pozivajući se na diplomatske izvore.\nAgencija je ranije danas, uoči hitnog vanrednog sastanka EU javila da se najmanje devet zemalja članica izjasnilo za sankcije Bjelorusiji, napominjući da je potrebno da takva odluka bude donesena jednoglasno.\nPoljska, Češka, Estonija, Letonija, Litvanija i Danska zatražile su u zajedničkom pismu da se uvedu “restriktivne mjere protiv bjeloruskih zvaničnika” odgovornih za izborne rezultate prema kojima je predsjednik Lukašenko osvojio 80 odsto glasova i za prebijanja i hapšenja učesnika građanskih protesta.\nGermany says EU will impose new sanctions on Belarus https://t.co/OigwfxGp6q pic.twitter.com/gPjtCmnMfb\nNjemačka, Austrija i Švedska već su zatražile da se odmah uvedu sankcije, što čini ukupno devet zemalja članica EU koje zahtjevaju restrikcije protiv režima predsjednika Lukašenka.\nRojters saznaje u diplomatskim krugovima u Briselu da je najveći protivnik sankcijama Mađarska, koja je već zahtjevala da se Bjelorusiji ukinu ranije sankcije.\nSvijet BjelorusijaEvropska unijasankcije


Podmorski kabal Crna Gora – Italija već zaradio značajan iznos\nSa samo delom svojih kapaciteta u podmorskom energetskom kablu između Crne Gore i Italije, Crnogorski sistem za prenos električne energije (CGES) već je ostvario oko tri miliona evra prihoda, izjavila je u razgovoru za crnogorske medije direktorica Odbora direktora CGES-a, Vesna Bracanović.\n„Prva potvrda vrednosti ovog poduhvata stigla je već u decembru. Samo deo naših kapaciteta stoji na raspolaganju trgovcima električnom energijom, a CGES je već stvorio oko tri miliona evra prihoda “, rekla je Bracanović.\nPrema njenom mišljenju, to znači da je CGES ostvario preko polovine ukupnog prihoda ostvarenog prošle godine komercijalnim iskorištavanjem jedne trećine kapaciteta na novoj granici Crne Gore i Italije.\n„Rezultati pokazuju da projekat koji smo realizovali kroz strateško partnerstvo sa Ternom daje odlične rezultate“, rekla je Bracanović.\nIzgradnjom trafostanice Lastva i njenim priključenjem na postojeću elektroenergetsku mrežu dalekovodom Podgorica 2 Trebinje, CGES je postavio preduslove za stavljanje u funkciju podmorskog povezivanja sa Italijom.\n„Naporno radimo na projektu povezivanja prenosnih sistema Crne Gore i Italije. U proteklih 30 godina izgradili smo prvu elektranu od 400 Kv, baš tamo gde nam je bila najpotrebnija, uz crnogorsko primorje“, istakla je Bracanović.\nPovezivanje sa ostatkom energetskog sistema učinilo je da ovaj objekat postane njegova nova vitalna tačka, ključna za stabilno snabdevanje morske obale.\nPozitivni efekti trafostanice mogli su se osetiti tokom prethodne letnje sezone.\nI trafostanica i dalekovod snage 400 Kv od Lastve do Čeva izgrađeni su u skladu sa najvišim tehničkim i tehnološkim propisima, uz poštovanje životne sredine.\nBugarska: Visok nivo zagađenja atmosfere u Sofiji\nMisterija u napretku pregovora vladine koalicije na Kosovu\nTurska preuzima inicijativu u krizi SAD – Iran, Čavušoglu doputovao u Bagdad


Poslanik Liberalne partije Andrija Popović, član opozicionog kluba DPS-LP, kazao je danas da će glasati za zakone iz projekta "Evropa sad", iako sumnja da se ciljevi o rastu zarada ne mogu ispuniti.\n"Kako ćemo se pojaviti pred narodom ako ove poklone odbijemo", kazao je Popović.\nOn je u uvodu pitanja za ministra finansija i socijalnog staranja Milojka Spajića pročitao podatke iz nedavnog teksta "Vijesti" o broju zaposlenih, penzionera, nezaposlenih i korisnika socijalne pomoći, pitajući može li se u ovakvoj situaciji realizovati "marketinško-politički" projekat "Evropa sad", jer se on kosi sa svim što je kao ekonomista učio.\nSpajić se zahvalio na podršci i ponovio da to nije marketinški projekat, već da je ostvariv i neophodan kako bi zaustavili odlazak mladih iz Crne Gore i poboljšali standard.\nPopović je odgovorio da ga ministar podsjeća na mađioničara i da će vidjeti kako će to sve uspjeti.\nZasto niko ne pominje povecanje poreza na Ugovore o djelu sa 9% na 15%, ukidanje 6% na uplate za porez na dobit ko uplati obavezu odmah i jos dosta slicnih izmjena u zakonima koje niko privrednicima nije spomenuo?


Mobilni telefoni, 20.09.2021, 10:30 AM\nGoogle je najavio planove za uvođenje funkcije automatskog resetovanja dozvola koja postoji na Androidu 11 u starije verzije svog mobilnog operativnog sistema, čak do Androida 6.\nPokrenuta prošle jeseni, funkcija automatskog resetovanja dozvola radi tako što automatski poništava korisničke dozvole za aplikacije koja nisu otvorene i korišćene nekoliko meseci.\n„Od decembra 2021. proširujemo ovu [funkciju] na još milijarde uređaja”, rekao je Google. „Ova funkcija će se automatski omogućiti na uređajima sa Google Play uslugama koje koriste Android 6.0 (API nivo 23) ili noviji.“\nIzuzete od ove nove funkcije biće administratorske aplikacije uređaja koje koriste preduzeća i dozvole koje su utvrđene smernicama preduzeća.\nKada se omogući, funkcija automatskog resetovanja dozvola štiti privatnost korisnika sprečavajući aplikacije za koje je korisnik možda zaboravio da su instalirane da neprestano prikupljaju podatke o korisniku i njegovom ponašanju. Operativni sistem će obaveštavati korisnike kada se dozvole za aplikaciju resetuju.\nAko je neophodno, programeri mogu tražiti od korisnika da spreči da sistem resetuje dozvole za njihovu aplikaciju. Ovo je korisno u situacijama kada korisnici očekuju da aplikacija prvenstveno radi u pozadini, čak i bez interakcije.


U januaru prva edicija novog beogradskog muzičkog festivala : Nadlanu.com\nU januaru prva edicija novog beogradskog muzičkog festivala\nObjavljeno 24. dec 2017. / 15:10:34\nTokom četiri dana festivala, pored svetskih klasika, publika će imati priliku da uživa u stvaralaštvu eminentnog baroknog kompozitora, Salomona Rosija, čija dela se prvi put izvode na našem prostoru, ali i u modernom muzičkom stvaralaštvu mladih kompozitora koji su svoja dela napisali specijalno za ovaj festival.\nOrganizatori festivala usmereni su na promovisanje i kreiranje kulturnog dijaloga na relaciji jevrejsko-srpsko-evropsko, kao i priliku da obeleže jubilej 25 godina diplomatskih odnosa Srbije i Izraela, te će se publici, pored domaćih horova "Braća Baruh" i "Hašira" i Jevrejskog kamernog orkestra, kao gosti predstaviti čuveni ansambl za ranu muziku "Profetti della quinta" i ansambl "Adi" iz Tel Aviva.\nRosi fest će imati čast da ugosti i vrhunskog soprana iz njujorške Metropoliten opere - Olgu Makarinu, koja će održati majstorski kurs mladim operskim pevačima, profesora Akademije za muziku i ples u Jerusalimu - Odeda Šomrona, koji će održati majstorski kurs mladim dirigentima ,kao i dr Danielu Koen sa Univerziteta Sorbona.\nKao članovi Upravnog odbora festivala, svoj doprinos održavanju Rossi fest-a dali su i profesori Fakulteta muzičke umetnosti u Beogradu, kompozitor i rektor Univerziteta umetnosti, Zoran Erić, muzikolog Ana Stefanović, koja će održati i predavanje o stvaralaštvu Salomona Rosija, Ladislav Mezei, takođe profesor na Muzičkoj akademiji, i Branka Cvejić Mezei, nekadašnji dugogodišnji direktor Beogradske filharmonije.\nSTVARNO NE ZNAM GDE IDE I ŠTA RADI: Oglasila se Marina…\nOdržavanje festivala omogućeno je nepokolebljivom podrškom Ambasade Izraela, Jevrejske zajednice, Skupštine grada Beograda, kao i Italijanskog instituta za kulturu.\nUmetnički i idejni rukovodilac čitavog projekta je šef-dirigent najstarijeg jevrejskog hora "Braća Baruh" je istaknuti dirigent Narodnog pozorišta u Beogradu, Stefan Zekić, koji je u svojoj blistavoj karijeri učestvovao na festivalima širom Evrope, te je stečeno iskustvo rešio da predstavi našoj publici.\nAktivnosti svih dana festivala su besplatne i otvorene za javnost, sa ciljem promovisanja kulturne svesti i Beograda kao grada otvorenog za kulturne sadržaje. Koncertni program će biti održan u Narodnom pozorištu u Beogradu, Skupštini grada Beograda, Jevrejskog opštini Beograd, kao i na neuobičajenom, ali simboličnom mestu – Starom Sajmištu.\nViše o programu i učesnicima festivala možete naći na našoj internet stranici: www.rossifest.org\nBINA - Otvaranjem tri izložbe počinje 16. Beogradska internacionalna nedelja…\n“RAJA I POSLEDNJI ZMAJ” U ČETVRTAK 22. APRILA POČINJE SVOJ BIOSKOPSKI ŽIVOT I U…


Partizanova seniorska reprezentativna četvorka na novom velikom međunarodnom izazovu\nPoznanj će od 21. do 23. juna 2019. biti domaćin drugog ovogodišnjeg Svetskog kupa koji će okupiti 823 takmičara iz 45 zemalja. Među njima će biti i četvorica Partizanovih seniorskih reprezentativaca koji će se ogledati u dva srpska čamca. Miloš Vasić će veslati u dvojcu, u tandemu sa Martinom Mačkovićem iz Palića. U ovoj disciplini prijavljena je čak 31 posada. Naš dvojac, koji je trijufmovao na Svetskom kupu u Plovdivu, a potom za dlaku ostao bez odličja na Evropskom prvenstvu u Lucernu, u Poznanju će za rivale imati sve trenutno najbolje dvojce na svetu, uključujući i čamce sa Novog Zelanda, Australije, Južoafričke Republike i dr. koji se u ovoj sezoni još nisu ogledali na najvećoj svetskoj sceni.\nS druge strane srpski četverac, u kojem pored naših Igora Đerića i braće Beđik, Nenada i Aleksandra, vesla i Viktor Pivač iz Grafičara u Poznaju će se boriti sa još 20 posada. Naš čamac debitovao je u ovom sastavu na šampionatu Starog kontinenta u Lucernu, osvojivši na kraju sedmo mesto u ukupnom plasmanu. Po rečima Aleksandra Beđika teški četverac ide mnogo brže i bolje u odnosu na Lucern.\n– Posle Evropskog prvenstva odradili smo odlične pripreme na Paliću i dodatno smo se uveslali. To dokazuju i brzine koje postižemo na treninzima. U svakom slučaju mnogo smo spremniji i brži u odnosu na pre tri nedelje. Konkurencija će biti paklena, a odvaja se čamac Australije koji je godinama unazad dominantan u ovoj disciplini. Sa svim ostalim posadama mislim da možemo da se nosimo. U svakom slučaju svaki plasman do sedmog mesta bio bi odličan rezultat i dobar nagoveštaj za Svetsko prvenstvo u Lincu – istakao je mlađi Beđik.\nPored reprezentativaca na Svetskom kupu u Poznanju Partizan će predstavljati i Nebojša Ilić, koordinator programa za seniore i seniore B i šef Stručnog štaba našeg Kluba, i Aleksandar Ivković, trener reprezentacije i prvi trener Partizana. Žreb kvalifikacionih grupa biće obavljen u četvrtak, dan kasnije su kvalifikacije, četvrtfinala i repesaži. U subotu su na programu polufinala, a u nedelju finala. Pored posada u kojima veslaju naši reprezentativci u Poznanju boje Srbije će braniti i Aleksandar Filipović iz Smedereva u skifu.